Ο Ολλανδός πρωθυπουργός απολογήθηκε για τα λάθη του στη διαχείριση της πανδημίας | πιτσιρίκος\nΟ Ολλανδός πρωθυπουργός απολογήθηκε για τα λάθη του στη διαχείριση της πανδημίας\n15 Ιούλ, ’21 8:57 ΠΜ\nΠιτσιρίκο, στην Ολλανδία σημειώθηκε τεράστια αύξηση των κρουσμάτων, μετά την άρση όλων των περιοριστικών μέτρων και το άνοιγμα των νυχτερινών κέντρων, που άρον, άρον τα έκλεισαν ξανά, ενώ τα μπαρ θα λειτουργούν ως τα μεσάνυχτα, όπως αναφέρει το Skynews.\nΣχεδόν 52 χιλιάδες άνθρωποι βρέθηκαν θετικοί στον κορωνοϊό την τελευταία εβδομάδα (πάνω από 7.000 κρούσματα τη μέρα, δηλαδή), κάτι που συνιστά αύξηση 500%.\nΤο 37% της διασποράς σημειώθηκε σε μπαρ ή κλαμπ, ενώ αυξήθηκαν κατά 11% οι εισαγωγές στα νοσοκομεία, με συνολικά 60 ασθενείς με Covid 19 να διακομίζονται σε αυτά.\nΟ Ολλανδός πρωθυπουργός Mark Rutte αναγκάστηκε να απολογηθεί στην κοινή γνώμη, παραδεχόμενος ότι “κάναμε λάθος” σχετικά με το βιαστικό άνοιγμα.\nΑντίθετα, ο Έλληνας πρωθυπουργός Κυριάκος Μητσοτάκης, που για δεύτερο καλοκαίρι γεμίζει τη χώρα κορωνοϊό με το άνοιγμα του τουρισμού, συνεχίζει να εκβιάζει και να απειλεί τους πολίτες, μεταθέτοντας σε αυτούς τις δικές του ευθύνες.\nΥπαίτιος θα είναι ο Μητσοτάκης και για πιθανές νέες εστίες υπερμετάδοσης μετά τις χθεσινές διαδηλώσεις, κατά τις οποίες στην Αθήνα (Ομόνοια και Σύνταγμα) συγκεντρώθηκαν από 4.000 ως 10 και 15 χιλιάδες κόσμος -ανάλογα με ποιο σάιτ διάβαζες- για να διαμαρτυρηθούν κατά των υποχρεωτικών εμβολιασμών.\nΠαρεμπιπτόντως, ακόμα να εξηγήσουν οι “ειδικοί” πώς με τόσα δισεκατομμύρια εμβολιασμών παγκοσμίως, τα κρούσματα παρουσιάζουν ραγδαία αύξηση.\nΓιατί το ποσοστό εμβολιασμού 50% για παράδειγμα στην Ελλάδα σημαίνει ότι 1 στις 2 φορές ο κορωνοϊός θα έπρεπε κανονικά να βρίσκει τοίχο και η διασπορά του να μειώνεται στο μισό, όχι να εκτοξεύεται στον θεό.\nΤώρα που όλοι έχουν πάρει χαμπάρι, βέβαια, ότι ο εμβολιασμός μάλλον δεν αποτρέπει τη μόλυνση από τον ιό, το γυρίζουν σιγά, σιγά και “ειδικοί” υποστηρίζοντας ότι βοηθάει για να μην νοσήσει κάποιος σοβαρά.\nΟι ίδιοι οι “ειδικοί” παραδέχονται, βέβαια, ότι στην παρούσα φάση κολλούν κορωνοϊό ως επί το πλείστον νέοι, που έτσι κι αλλιώς δεν νοσούν σοβαρά.\nΕπίσης, οι εισαγωγές στα νοσοκομεία αργά, αλλά σταθερά αυξάνονται, τόσο στην Ελλάδα, όσο και στη Βρετανία, παρά το 60% με 70% των εμβολιασμένων εκεί και γενικά η κατάσταση δείχνει να πηγαίνει από το κακό στο χειρότερο με τον κορωνοϊό.\nΜε αυτόν τον αλλόκοτο κορωνοϊό, που μεταδίδεται από ασυμπτωματικούς, ακόμα και το κατακαλόκαιρο, ενώ η προέλευσή του είναι απευθείας από τη φύση και το γεγονός ότι ξέσπασε στην πόλη Ουχάν, όπου υπάρχει μεγάλο ινστιτούτο ιολογίας που κάνει πειράματα και πιο μεταδοτικούς τους ιούς για να διαπιστώσει πώς θα ήταν μία πανδημία, είναι τυχαίο.\nΛες και οι άνθρωποι που από καταβολής του είδους μας σκοτώνουν άλλους ανθρώπους και κάνουν τόσους πολέμους βομβαρδίζοντας άμαχο πληθυσμό, θα είχαν πρόβλημα να αμολήσουν και έναν -με χαμηλή κιόλας θνητότητα- ιό.\nΚαι μόνο όσοι είναι ερωτευμένοι δεν ασχολούνται και δεν χαλιούνται καθόλου με όλα αυτά, όπως έγραψες πολύ σωστά, Πιτσιρίκο.\nΘυμάμαι το 2011 που πήγαινε για κλείσιμο η εφημερίδα και ήμασταν σε επίσχεση εργασίας και όλοι οι συνάδελφοι τα είχαν βάψει μαύρα, εγώ ήμουν μέσα στην καλή χαρά γιατί την έβλεπα πιο συχνά.\nΤο θέμα είναι, βέβαια, ότι ο έρωτας κάποτε τελειώνει – και νομίζω ότι εξηγείται και βιολογικά/οργανικά αυτό – αλλά τα μέτρα και για το μνημόνιο και για τον κορωνοϊό μένουν για πάντα.\nΚαι σύμφωνα με το Reuters οδήγησαν σε αύξηση 29% στους θανάτους από υπερβολική δόση ναρκωτικών στις ΗΠΑ, καθώς η απομόνωση, εξαιτίας των lockdown είχε ως συνέπεια να μην έχει πολύς κόσμος με προβλήματα εθισμού πρόσβαση σε θεραπεία και να πεθάνουν έτσι 93 χιλιάδες άνθρωποι το 2020, έναντι 72 χιλιάδων το 2019, κυρίως από ηρωίνη και φεντανύλη.\nOnly the good die young, all the evil seem to live for ever, που λέει και το τραγούδι.\nΉ απλά, όλα τα ωραία έχουν ένα τέλος, που λέμε και στην Ελλάδα.\nΜόνο τα σκουπίδια είναι ατελείωτα και γέμισα δύο σακούλες πάλι την Τετάρτη 14/7 στη δαντελένια ακρογιαλιά.\nΟ πεντακάθαρος Μαραθώνας – που είχαμε πάει την Τρίτη 13/7 – έβαλε στο Θυμάρι τα γυαλιά.\nΩστόσο, μόνο στο Θυμάρι θα μπορούσα να δω χταπόδι από την επιφάνεια σε βάθος 5 μέτρων και κατεβαίνοντας να διαπιστώσω ότι είχε κρυφτεί μέσα σε ένα κομμένο πλαστικό μπουκάλι, του μισού λίτρου κιόλας.\nΚάτι που συνηθίζουν, βέβαια, τα χταπόδια, δηλαδή, να κρύβονται μέσα σε δοχεία ή τσιμεντόλιθους στον βυθό, που παλιότερα οι άνθρωποι πόντιζαν για αυτόν ακριβώς τον λόγο, προκειμένου να πιάνουν τα άτυχα και αθώα αυτά κεφαλόποδα.\nΟι εκπλήξεις συνεχίστηκαν, καθώς αδειάζοντας από την άμμο το μπουκάλι εμφανίστηκε κάβουρας αράχνη, τον οποίο είχε αρπάξει προφανώς το χταπόδι.\nΚαι λέω ότι μόνο στο Θυμάρι συμβαίνουν αυτά, επειδή είχα φωτογραφίσει χταπόδι, που είχε αρπάξει κάβουρα αράχνη και πιο παλιά.\nΚαι το κλου ήταν στις 5 Ιανουαρίου 2016, όταν ένα μεγάλο χταπόδι είχε πιάσει ένα μικρότερο, το οποίο τελικά έγινε και διάσημο (λόγω της φωτό) αντί για μια χαψιά.\nΤο περίεργο είναι πώς είχα διακρίνει εκείνο το μεγάλο χταπόδι Γενάρη μήνα, μέσα στη θολούρα και το κύμα του νοτιά.\nΤου στέρησα και το γεύμα και είχα τύψεις μετά.\nΑπό την άλλη σώθηκε ένα χταποδάκι, όπως και ο επίσης πιτσιρικάς κάβουρας αράχνη, αν και έχασε ένα πόδι απ’ ό,τι είδα με μια γρήγορη ματιά.\nΤο χταπόδι μέσα στο μπουκάλι δεν έμεινε επίσης και εντελώς νηστικό αυτή τη φορά.\nΕίχε φάει ένα αυτάκι, καθώς σε όλη αυτή τη διαδικασία μάζεψα το άδειο κέλυφος του, που είχε παραπέσει στον πυθμένα.\nΤο αυτάκι που το χάρισα σε μία φίλη, λέγοντας της ότι είναι πιο όμορφο κι από κόσμημα – λέγοντας την αλήθεια, δηλαδή – κατάλαβα ότι είχε πέσει θύμα του χταποδιού, διότι το χρώμα του ήταν ακόμα πολύ λαμπερό μπλε, σαν του μελανουριού.\n(Αγαπητέ φίλε, όλα αυτά που συμβαίνουν μας φωνάζουν να ζήσουμε ή τουλάχιστον εγώ έτσι καταλαβαίνω. Καλές βουτιές. Την αγάπη μου.)\nNext story Η Πολυάννα στον κήπο με τον πιτσιρίκο\nPrevious story Το αντίθετο της αγάπης


Canon imagePROGRAF iPF6450 - Λύσεις εκτύπωσης και σάρωσης μεγάλου μεγέθους - Canon Ελλάδα\nΟ iPF6450 είναι ένας 12χρωμος εκτυπωτής inkjet πλάτους 24"/609,6mm με υδατοδιαλυτά μελάνια pigment, ο οποίος παρέχει υψηλή παραγωγικότητα, ασυναγώνιστη ποιότητα εκτύπωσης και εξαιρετική αξιοπιστία, καθώς και εντυπωσιακή ευελιξία με τον εσωτερικό σκληρό δίσκο.\nΠροαιρετική μονάδα φασματοφωτόμετρου και σύστημα Calibration Link\nΔείτε με περισσότερη λεπτομέρεια το προϊόν Canon imagePROGRAF iPF6450\nΟ iPF6450 είναι σχεδιασμένος για την αγορά των γραφικών τεχνών και, ειδικότερα, για φωτογραφικές και καλλιτεχνικές εφαρμογές, καθώς και για εφαρμογές παραγωγής δοκιμίων.\nΑυτός ο εκτυπωτής μεγάλου μεγέθους ενσωματώνει το καινοτόμο 12χρωμο σύστημα inkjet LUCIA EX της Canon, με μελάνια pigment και τεχνολογία επεξεργασίας εικόνας η οποία προσφέρει ευρύτερη γκάμα χρωμάτων, ομαλές διαβαθμίσεις τόνων, μειωμένο ξεθώριασμα και υψηλή αντοχή των εκτυπώσεων σε γρατσουνιές.\nΟ iPF6450 είναι συμβατός με συστήματα διαχείρισης χρώματος που βασίζονται σε προφίλ ICC και συνεργάζεται απρόσκοπτα με λογισμικό RIP τρίτων κατασκευαστών για την υποστήριξη εφαρμογών μαζικής παραγωγής, φωτογραφίας και εκτύπωσης δοκιμίων.\nΟι χρήστες μπορούν να τοποθετήσουν στον iPF6450 ένα προαιρετικό φασματοφωτόμετρο. Αυτό παρέχει σταθερή και συνεπή απόδοση των χρωμάτων, ενώ είναι το μοναδικό με φίλτρο UV που ενεργοποιείται/απενεργοποιείται. Ως αποτέλεσμα, οι χρήστες διασφαλίζουν συνεπή ροή εργασίας με περισσότερα υλικά εκτύπωσης. Με το σύστημα Calibration Link, έχουν δυνατότητα ελέγχου ενός iPF6450 με φασματοφωτόμετρο σε μία τοποθεσία και άλλων 12χρωμων εκτυπωτών μεγάλου μεγέθους της Canon που βρίσκονται σε άλλους χώρους, επιτυγχάνοντας βελτιστοποίηση της παραγωγής. Επίσης, ο εκτυπωτής υποστηρίζει ευρεία γκάμα τύπων υλικών εκτύπωσης.\nΗ μεγάλη, φωτεινή και ευανάγνωστη οθόνη LCD διευκολύνει τον χειρισμό του iPF6450. Επιπλέον, μια σειρά πρόσθετων για Mac και PC απλοποιεί την εκτέλεση των κοινών διαδικασιών, όπως ο χειρισμός, η προσαρμογή και ο έλεγχος των εικόνων, βελτιστοποιώντας την ποιότητά τους και προσθέτοντας περιθώρια. Η δημιουργία ροών εργασίας οι οποίες αυτοματοποιούν πολλές από αυτές τις διαδικασίες, είναι εύκολη υπόθεση.\nΟ iPF6450 διαθέτει ενσωματωμένο σκληρό δίσκο 250GB ο οποίος μεγιστοποιεί την αποδοτικότητα, διευκολύνοντας την επανεκτύπωση εργασιών και τον χειρισμό μεγάλων όγκων δεδομένων. Οι δεξαμενές μελανιού 130ml και 300ml αντικαθίστανται "εν λειτουργία", πράγμα το οποίο σημαίνει ότι μπορούν να αλλάζονται χωρίς διακοπή της εκτύπωσης, για μέγιστη παραγωγικότητα.\nΗ παρακολούθηση του κοστολογίου κάθε εργασίας είναι εύκολη υπόθεση με το ενσωματωμένο λογισμικό διαχείρισης κόστους, το οποίο επιτρέπει τον υπολογισμό της απόδοσης της επένδυσης.


Τα... μερίσματα του κινήματος Γκεζί | Fortunegreece.com\nΤα… μερίσματα του κινήματος Γκεζί\nΟι πολιτικές και οικονομικές επιδράσεις της πρόσφατης αναταραχής στην Τουρκία.\nΕάν η τουρκική αριστερά έχει την τάση να προσάπτει όλα τα κακά του κόσμου στον καπιταλισμό -γράφει η εφημερίδα Radikal– τότε η εθνικιστική δεξιά βλέπει παντού λόμπι και οργανωμένα συμφέροντα πίσω από την επιβράδυνση της εθνικής οικονομίας.\nΤο ίδιο μοτίβο βλέπουμε και σήμερα να επαναλαμβάνεται στην πολιτική σκηνή της χώρας, καθώς στους δρόμους της βρίσκεται στα σπάργανα ένα νέο κίνημα λαϊκής διαμαρτυρίας. Κατά τον Ρετζέπ Ταγίπ Ερντογάν, οι συνεχιζόμενες ταραχές με αφορμή το πάρκο Γκεζί υποκινούνται από το «λόμπι των επιτοκίων». Σαφώς και πρόκειται για μία ιδεοληψία, σχολιάζει η Radikal, που στερείται νοήματος και ουσίας.\n«Είναι τουλάχιστον αφελές να υποστηρίζει κανείς ότι ο κόσμος προσπαθεί να προκαλέσει σκόπιμα ζημιά στην κυβέρνηση κάνοντας αγορές από τα τοπικά καταστήματα κι όχι από τα εμπορικά κέντρα, αποσύροντας χρήματα από τράπεζες ή μειώνοντας τα μηνιαία έξοδά του».\nΠαίρνει το αίμα του πίσω ο Ερντογάν\nΑυτό που πραγματικά ισχύει είναι ότι «οι διαδηλώσεις μπορούν να καταστρέψουν τις χρηματαγορές, υπό την έννοια ότι μπορεί να επηρεάσουν αρνητικά τα επιτόκια δανεισμού, το επενδυτικό κλίμα και την παραγωγικότητα, που σχετίζονται με τις διακυμάνσεις των χρηματιστηρίων. Η κατανάλωση μπορεί κι αυτή να κάνει βουτιά, πατώντας φρένο στην ανάπτυξη».\nΠράγματι, από τα τέλη Μαΐου -όποτε ξέσπασαν οι ταραχές- έως και σήμερα, οι απώλειες στην τουριστική βιομηχανία της Τουρκίας αγγίζουν τα 54,7 εκατομμύρια ευρώ, αναφέρει στην τελευταία έκθεσή της η Ένωση Τούρκων Ξενοδόχων και Επενδυτών (TUROB). Πρακτικά αυτό σημαίνει ότι υπήρχα περίπου 216.000 ευρώ ακυρώσεις κρατήσεων την ημέρα!\nΜέσα σε αυτό το κλίμα, η Παγκόσμια Τράπεζα αναθεώρησε προς τα κάτω τις αρχικές προβλέψεις της για ρυθμό ανάπτυξης 3,6% της τουρκικής οικονομίας μέσα στο 2013. Όμως, η επιβράδυνση δεν οφείλεται στις διαδηλώσεις στο Γκεζί, τονίζουν αξιωματούχοι του διεθνούς οργανισμού. Για την ακρίβεια, εκτιμάται ότι «είχαν περιορισμένο αρνητικό αντίκτυπο στην τουρκική οικονομία».\nΣε κίνδυνο η τουρκική αγορά αλκοόλ\n«Οι ρυθμοί ανάπτυξης στο πρώτο τρίμηνο του έτους ήταν αρκετά θετικοί», αναφέρεται στην τελευταία έκθεση της Παγκόσμιας Τράπεζας. Όμως το κλίμα επιδεινώθηκε από την νομισματική πολιτική των ΗΠΑ και την συνεχιζόμενη οικονομική κρίση στην Ε.Ε.\nΗ αύξηση του overnight επιτοκίου δανεισμού που ανακοίνωσε στα τέλη Ιουλίου η Κεντρική Τράπεζα της Τουρκίας κατά 75 μονάδες βάσης -μετά από δύο ολόκληρα χρόνια- καταδεικνύει το δίλημμα των αναπτυσσόμενων οικονομιών μπροστά στο προδιαγεγραμμένο τέλος της χαλαρής νομισματικής πολιτικής των ΗΠΑ.\nΑπό πολιτικο-οικονομικής πλευράς, η σημερινή κατάσταση θυμίζει μια ανάλογη που έχει ζήσει η Τουρκία στη δεκαετία του ’90, επισημαίνει η Radical. «Η οικονομική στασιμότητα επιδρά στην πολιτική ζωή της χώρας, εντείνοντας την αστάθεια. Και τότε μπορεί να βρεθούμε παγιδευμένοι σε έναν φαύλο κύκλο».\nΑπό κοινωνικής πλευράς, ωστόσο, τα πράγματα είναι διαφορετικά. «Μέσα στις τελευταίες εβδομάδες, έχουν γίνει μικρά αλλά σημαντικά βήματα προς το μοντέλο της συμμετοχικής δημοκρατίας», γράφει η Radikal. «Τα κατασκευαστικά σχέδια στο Γκεζί ακυρώθηκαν εξαιτίας της λαϊκής αντίδρασης. Σήμερα, η κυβέρνηση δεν μπορεί να κάνει ό,τι θέλει. Ακόμη και τα λεγόμενα του πρωθυπουργού μπορούν πια να αμφισβητηθούν». Κι αυτό μπορεί να προσμετρηθεί στα θετικά.


Και αποκοιμίζεις τον κόσμο και τα κονομάς και το Κράτος το’κανες Μπανανία Ταλιμπάν | Το προνόμιο του Φτωχού\nΕυνούχισαν τα σώματα Ασφαλείας! →\nPosted on July 20, 2021 by ΑΧΠ\nΟ Καρλ Μαρξ πριν 180 χρόνια έγραψε ότι η Θρησκεία είναι το όπιο του Λαού\nΣτην Ευρωπαϊκή Μπανανία των Ταλιμπάν έχουμε overdose.\nΤα Μέσα Μαζικής Εξαπάτησης προβάλουν κατά κόρων κόρoν και εν μέσω Κόρωνου, ειδικά, εικόνες αγίων που δακρύζουν και διαφημίζουν επισκέψεις “ιερών” κοκκάλων, καρών, νεκρο-κεφαλών, “αγίων” παντοφλίων, ματογυαλίων, κομποσχοινίων που διάφοροι αθεόφοβοι κομπογιαννίτες εισάγουν από το Λίκνο του Ταλιμπανισμού, από την Ελλάδα δηλαδή, και κανονίζουν, με το αζημίωτο, την περιφορά τους από εκκλησία σε εκκλησία για να τα προσκυνήσουν οι εγχώριοι Πιστοί, και να αποθέσουν μαζί με δυό σταγόνες σάλιου και το εικοσά-ευρώ τους.\nΤον παλιό καλό καιρό που οι τράουλλοι έσπερναν και ανάγιωναν τους Ταλιμπάν με κοκκαλάκια “αγίων”. Θυρανοίξια δεν είναι Μυαλανοίξια αλλά Μυαλοκλεισία\nΠροσέξτε τι γράφουν, πιο πάνω, οι αθεόφοβοι των Μέσων Μαζικής Εξαπάτησης:\n“Από τη μέρα εκείνη, πλήθη πιστών καταφθάνουν στην αυλή του Μοναστηριού του Αγίου Γεωργίου του Αλαμάνου για να προσκυνήσουν την εικόνα του σωτήρα Αγίου του νησιού, ο οποίος σύμφωνα με τον μύθο έσωσε την Κύπρο από την Πανούκλα, σκοτώνοντας τον δράκο που την έσπερνε και αποδεκάτιζε τα χωριά μας στο πέρασμά της.“\nΠρος εμπέδωση το ξανα-δημοσίευσαν ένα χρόνο μετά!\nΔιάολε! Όταν έχεις Αη Γιώρκη, με άππαρο που κλαίει, και σκοτώνει τον Δράκο και σώζει τα χωριά μας από την Πανούκλα τότε τι θέλεις τα εμβόλια;\nΤαλιμπάν – Μέσα Μαζικής Εξαπάτησης: ακτύπητο δίδυμο στο να κοιμίζουν τον κόσμο.\nΜα και το επίσημο Κράτος δεν πάει πίσω. Κάνει και αυτό ότι μπορεί για να προάγει τον Ταλιμπανισμό και τον Σκοταδισμό. Π.χ. με πρωϊνές προσευχές στο σχολείο. 12 χρόνια επί 38 σχολικές εβδομάδες επί 5 ημέρες = 2280 προσευχές.\nΤα αρσενικά που πάνε και κρατικό νηπιαγωγείο και στρατό (πρωινή, νυχτερινή) έχουν ακόμα 570! Νταγκ!\nΟύτε μία δεν εισακούεται από τον Ουράνιο Πατέρα — ειδάλλως τα σχολεία δεν θα άνοιγαν ποτέ! — αλλά η παιδική ψυχή μπαίνει στο αυλάκι μια χαρά.\nΚάθε χρόνο η εκάστοτε Κυβέρνηση υποδέχεται το “‘άγιο” φως στο αεροδρόμιο με τιμές αρχηγού κράτους, με κόκκινα χαλιά, λάβαρα και εθνικούς ύμνους.\nΤα Μέσα Μαζικής Εξαπάτησης συνδράμουν την προσπάθεια των Υπουργών της Κυβέρνησης με ένεση, πόση, είσπνευση ακόμα και με πρωκτική ένθεση, σκληρών ναρκωτικών. Και απευθείας μετάδοση από την αίθουσα VIP αεροδρομίου.\nΕθνική Φρουρά με … αλεξίσφαιρα γιλέκα και ελληνικά λάβαρα υποδέχεται το “άγιο” φώς. Τον παλιό καλό καιρό που τα Ταλιμπάν ήταν χρήσιμα εργαλεία για το show και τα παναϋρκα των υπουργών της κυβέρνησης (αυτής και άλλων).\nΑπορία: τα αλεξίσφαιρα γιλέκα τι τα χρειάζονταν οι στρατιώτες όταν υποδέχονταν το “άγιο φως”;\nκαι μοτόρες και όλα τα αλέθει το χριστεπώνυμο ταλιμπανικό μαντρί\nΣυχνή είναι και η προβολή θεμάτων που στο κέντρο τους έχουν ένα πάσχοντα από προβλήματα υγείας που βρήκε θεραπεία ή ανακούφιση σε κάποιο μοναστήρι ή από κάποιο ιερωμένο. Σεβαστός ο ανθρώπος που πονεί. Και είναι πραγματική η ανακούφιση που βρίσκει κάποιος μιλώντας με ένα συνάνθρωπο του, ιερωμένο ή όχι, λέγοντας του τα βάσανα του. Αλλά από αυτό μέχρι τα … δήθεν θαύματα που έγιναν και έγιαναν τους πάσχοντες υπάρχει μεγάλη διαφορά.\nΕσύ, κύριε ιδιοκτήτη Μ.Μ.Εξ., κύριε μεγαλο-δημοσιογράφε, κύριε μαϊντανέ και γλάστρα των καναλιών, γιατί τα προβάλεις; Τα πιστεύεις; Η είναι πιασάρικα και σου φέρνουν πελατεία;\nΡητορική η ερώτηση, στον Μαμμωνά προσεύχεσαι.\nΠροσέξτε και την ημερομηνία: 13/05/2021. Μόλις επιστρέφαμε στην … “κανονικότητα” (α ρε Κωστρίκκη) από το πρώτο lockdown. Τότε γινόταν μια πρώτη κουβέντα για εμβόλια. Τα Μέσα Μαζικής Εξαπάτησης αμέσως δράττουν την ευκαιρία να φοβίσουν, να αποπροσανατολίσουν τον κόσμο μπας και χάσουν οι Ταλιμπάν το εικοσά-ευρώ\nΣε ένα Κράτος που απόκτησε Γενικό Σχέδιο Υγείας μόλις … 60 χρόνια μετά την ανεξαρτησία του, εσύ το βρίσκεις βολικό να μας φλομώνεις στα κομποσχοίνια, στις κλαίουσες εικόνες, στα σύννεφα με την μορφή “αγίων” στα “θαύματα” και στις παντόφλες του Παστίτσιου.\nΕσάς, ρε!, θα εμπιστευτεί κάποιος που έχει ενδοιασμούς για να εμβολιαστεί;\nΑπό την εκμετάλλευση προσωπικού πόνου συνανθρώπων μας στο εκκλησιαστικό κουτσομπολιό είναι 10 λεπτά δρόμος για τα Μέσα Μαζικής Εξαπάτησης …\nΜαζί με τα Μέσα Μαζικής Εξαπάτησης δουλεύει, σε τέλεια αρμονία, και η πορδο-καλλιτεχνική μας πρωτοπορία. Η οποία σιτίζεται και στέφεται, με δάφνες, από τα Μ.Μ.Εξ. και το Κράτος τους.\nΕίναι τόσο πρωτοπόροι οι καλλιτέχνες μας, μας πήγαν τόσο μπροστά που έκαμψαν τον χωροχρόνο και άνοιξαν δρόμους και μπήκαν στον Μεσαίωνα από πίσω.\nΑλλά ας δροσιστούμε με κάτι άλλο, ελαφρύ:\nΕλπίζω να έγινα κατανοητός:\nΤα Μέσα Μαζικής Εξαπάτησης και το Κράτος των Ταλιμπάν δημιούργησαν ένα βόθρο και τώρα ήρθε και τους έλουσε.\nΚαι τους πονεί μάλιστα. Όχι το σκατό στα μάτια ή στα μυαλά, αυτό το έχουν συνηθίσει.\nΤους πονεί το κέρδος που χάνουν. Που “έκλεισε” η οικονομία, που κατα-γκρεμμίστηκε η “βαριά” βιομηχανία του τουρισμού. Έτσι άρχισαν να σφίγγουν τα λουριά στο υποζύγιο.\nΘα το φοβιτσιάσουν, θα το απειλήσουν, θα το βρίσουν, θα το δείρουν, θα το απομoνώσουν σε άλλο μαντρί, σε άλλο παχνί. Θα το απολύσουν! Μα τελικά θα συνετιστεί. Μαζί με το Όπιο της θρησκείας και την συνεργασία των Μέσων Μαζικής Εξαπάτησης, της Εκκλησίας και της παρα-Εκκλησίας θα φροντίσουν ώστε αυτό το υποζύγιο να συνεχίσει να τους κουβαλεί στην ράχη του και να φορεί και παρωπίδες και ωτοασπίδες.\nΤους ανήκει. Τους ανήκετε ρε.\nΤο ξέρουν το πρωτόκολλο, εκατοντάδες χρόνια τώρα το τηρούν ευλαβικά.\nThis entry was posted in COVID-19, τα σύννεφα δεν έχουν κάγκελλα, Κύπρος, Γαούρκα και Μπανάνες, Μέσα Μαζικής Εξαπάτησης, Χιούμορ / Σάτιρα and tagged προεδρικό, πυρπόλισαν, συγκρότημα ΔΙΑΣ, σκοταδισμός, ταλιμπάν, χριστιανο-ταλιμπάν, Εκκλησία, Θρησκεία, Καρλ Μαρξ, Οπιο του Λαού, αντι-εμβολιαστές, επεισόδια, κύπρος, Sigmalive. Bookmark the permalink.\n1 Response to Και αποκοιμίζεις τον κόσμο και τα κονομάς και το Κράτος το’κανες Μπανανία Ταλιμπάν\nNovember 28, 2021 at 22:54\nΘάθελα να σου πω κάτι, αλλά δεν ξέρω τι!


Η παχυσαρκία αποτελεί ένα από τα πιο συχνά ιατρικά προβλήματα και δυστυχώς είναι ένας σημαντικός παράγοντας κινδύνου για μια σειρά από παθήσεις. Οι άνθρωποι που είναι περισσότερο από 20% πάνω από το συνιστώμενο βάρος για το ύψος και το φύλο τους, είναι πιο ευάλωτοι σε εκφυλιστικές ασθένειες όπως π.χ. καρδιαγγειακά νοσήματα, ορισμένες μορφές καρκίνου, διαβήτη, αρθρίτιδα και πολλά άλλα, σε σχέση με τον υπόλοιπο πληθυσμό. Η υψηλή αρτηριακή πίεση, τα εγκεφαλικά επεισόδια, οι αιμορροΐδες, η διαφραγματοκήλη, οι κιρσοί, τα προβλήματα στα νεφρά, η υπογονιμότητα, η χολολιθίαση και νοσήματα του ήπατος, μπορεί να σχετίζονται με το υπερβολικό βάρος. Και δεδομένου ότι οι υπέρβαροι καταναλώνουν μεγάλες ποσότητες τοξικών τροφίμων, το ανοσοποιητικό τους σύστημα είναι καταβεβλημένο, αφήνοντας τους ευαίσθητους σε οποιοδήποτε ιό ή μικρόβιο κυκλοφορεί.\nΟι περισσότεροι άνθρωποι με προβλήματα βάρους τα γνωρίζουν ήδη όλα αυτά. Το θέμα της απώλειας βάρους είναι πιθανόν το πιο διαδεδομένο θέμα σε ολόκληρο τον κόσμο, αλλά παρ’ όλες τις δίαιτες, τα χάπια, τα προγράμματα και τα βιβλία που έχουν γραφτεί, μόνο ένα μικρό ποσοστό των ανθρώπων καταφέρνει να χάσει βάρος και να το διατηρήσει. Στην πραγματικότητα, η αυξανόμενη συχνότητα εμφάνισης της παχυσαρκίας μπορεί να αποδοθεί εν μέρει και στις προσπάθειες αντιμετώπισή της. Για παράδειγμα η δίαιτα χαμηλής περιεκτικότητας σε πρωτεΐνες και υψηλή σε υδατάνθρακες ιδιαίτερα διαδεδομένη στις αρχές της δεκαετίας του 90, είχε σαν αποτέλεσμα οι άνθρωποι να γεμίζουν τα πιάτα τους με ζυμαρικά, ψωμί, και γλυκά χωρίς λιπαρά, και τελικά στο να τρώνε περισσότερες θερμίδες και φυσικά να παίρνουν περισσότερο βάρος. Άλλες μεθοδολογίες, όπως κατασταλτικά της όρεξης και ακραίες δίαιτες, μπορεί να βοηθούν τους παχύσαρκους να χάσουν βάρος σε σύντομο χρονικό διάστημα, αλλά είναι επίσης πολύ επικίνδυνο να χρησιμοποιούνται για μεγάλο χρονικό διάστημα. Επειδή αυτές οι μεθοδολογίες δεν διδάσκουν τους ανθρώπους πώς να τρώνε υγιεινά στο πλαίσιο της καθημερινής τους ρουτίνας, πολύ σύντομα παίρνουν πίσω τα χαμένα τους κιλά.\nΥπάρχουν αρκετοί λόγοι για τους οποίους ένα άτομο είναι επιρρεπές προς την παχυσαρκία. Το γενετικό υπόβαθρο είναι ένας προφανής παράγοντας που καθιστά πιο δύσκολο για μερικούς ανθρώπους να χάσουν βάρος. Ένα παράδειγμα είναι οι άνθρωποι που έχουν το μεταβολικό σύνδρομο. Αυτή η παθολογική κατάσταση έχει ως αποτέλεσμα ορισμένα άτομα να παίρνουν βάρος από την κατανάλωση απλών υδατανθράκων πιο εύκολα από ότι άλλοι. Τα επίπεδα ινσουλίνης αυξάνονται και αυτό τελικά μπορεί να οδηγήσει σε εναπόθεση λίπους.\nΗ ποσότητα των θερμίδων που καταναλώνει κάποιος είναι ένας προφανής λόγος για την αύξηση του σωματικού βάρους. Η κατανάλωση πολλών θερμίδων χωρίς τις ανάλογες καύσεις τους (κίνηση, άσκηση), οδηγεί με μαθηματική ακρίβεια σε αύξηση του βάρους.\nΗ ορμονική ισορροπία είναι επίσης σημαντική για την πρόληψη και θεραπεία της παχυσαρκίας. Πολλές ορμόνες στο σώμα επιδρούν επί του μεταβολισμού. Οι πιο σημαντικές είναι θυρεοειδικές ορμόνες, οι οποίες επηρεάζουν σημαντικά τον μεταβολικό ρυθμό των κυττάρων. Ωστόσο, αρκετές άλλες ορμόνες όπως η DHEA, η τεστοστερόνη και η αυξητική ορμόνη, έχουν ανάλογα αποτελέσματα. Έχει επίσης βρεθεί ότι η ανισορροπία οιστρογόνων και προγεστερόνης συμβάλλει στην εναπόθεση λίπους και στην κατακράτηση ύδατος και έτσι, στην αύξηση του σωματικού βάρους. Αυτό φαίνεται να ισχύει ιδιαίτερα για τις γυναίκες που χρησιμοποιούν συνθετικές ορμόνες. Η ισορροπία των ορμονών περιλαμβάνει επίσης τα επίπεδα της σεροτονίνης στον εγκέφαλο. Χαμηλά επίπεδα σεροτονίνης συμβάλλουν στο συναίσθημα της πείνας και της επιθυμίας για ζάχαρη και υδατάνθρακες.\nΟι τοξίνες στο σώμα δημιουργούν επίσης διάφορα προβλήματα στους ανθρώπους που είναι υπέρβαροι. Πολλές από αυτές τις χημικές ουσίες, παρεμβαίνουν στην φυσιολογική λειτουργία των κυττάρων, συμπεριλαμβανομένου του μεταβολισμού τους. Τα φυτοφάρμακα, τα βαρέα μέταλλα όπως ο υδράργυρος και άλλα, αποτελούν μέρος του μολυσμένου περιβάλλοντος. Είναι ενδιαφέρον ότι πολλές από αυτές τις τοξίνες αποθηκεύονται στον λιπώδη ιστό.\nΕπιπλέον, μια διατροφή που στερείται θρεπτικών ουσιών οδηγεί σε διατροφικές ελλείψεις. Το σώμα δεν καίει το λίπος δια μαγείας, αλλά απαιτεί αρκετές βιταμίνες, ανόργανα άλατα και ένζυμα. Φαίνεται ότι ορισμένα θρεπτικά στοιχεία μπορεί να βοηθήσουν στην πρόληψη και τη θεραπεία της παχυσαρκίας, όχι σαν «μαγικές σφαίρες» αλλά ως τμήμα ενός ολοκληρωμένου πρωτοκόλλου μείωσης βάρους.\nΗ ψυχολογική, η συναισθηματική καθώς και η πνευματική κατάσταση ενός ατόμου δεν μπορούν να αγνοηθούν ως παράγοντες που σχετίζονται με την παχυσαρκία. Οι ανισορροπίες στις περιοχές αυτές, συχνά αντικαθιστούν τους γενετικούς και φυσικούς λόγους για την αύξηση του βάρους. Για παράδειγμα, πολλοί άνθρωποι με κατάθλιψη και άγχος καταναλώνουν τρόφιμα ως έναν τρόπο να βιώσουν ως ψευδαίσθηση την αγάπης ή το σεβασμό. Άλλοι ασθενείς με παχυσαρκία, πρώτα αρχίζουν να έχουν προβλήματα με το βάρος και μετά βιώνουν το συναισθηματικό τραύμα.\nΣυμπτώματα και σημεία παχυσαρκίας\nΑύξηση βάρους και εναπόθεση λίπους\nΒαθύτερες αιτίες παχυσαρκίας\nΗ παχυσαρκία σχεδόν πάντα προκαλείται από συνδυασμό των δύο στοιχείων: η λήψη θερμίδων είναι μεγαλύτερη από αυτές που καταναλώνονται. Όμως, μπορεί να υπάρχουν και άλλοι παράγοντες.\nΚακή διατροφή (πλούσια σε θερμίδες και απλούς υδατάνθρακες)\nΣωματική αδράνεια και απουσία άσκησης\nΟρμονική ανισορροπία (ιδιαίτερα του θυρεοειδούς)\nΑνισορροπία νευροδιαβιβαστών (σεροτονίνη)\nΨυχολογικά, συναισθηματικά ή πνευματικά θέματα\nΠροϋπάρχουσες ιατρικές παθήσεις (π.χ. υποθυρεοειδισμός)\nΠαρενέργειες φαρμάκων (π.χ. αντικαταθλιπτικά)\nΕργαστηριακές εξετάσεις για τη διερεύνηση, διάγνωση και παρακολούθηση της παχυσαρκίας\nΓια τη διερεύνηση της παχυσαρκίας είναι χρήσιμοι οι παρακάτω έλεγχοι:\nTrophoScan. Έλεγχος Τροφικής Δυσανεξίας. Περιλαμβάνει τα περισσότερο κοινά τρόφιμα που μπορεί να εκλύσουν την εμφάνιση και διατήρησης της παχυσαρκίας\nEnteroScan. Έλεγχος Λειτουργίας Γαστρεντερικού Συστήματος. Περιλαμβάνει πολλές διαφορετικές και σημαντικές εξετάσεις για τη διερεύνηση των πιθανών αιτίων εμφάνισης ή διατήρησης της παχυσαρκίας\nΠλήρης Έλεγχος Μικροθρεπτικών Στοιχείων (ειδικά Μαγνήσιο, Καρνιτίνη, Χρώμιο, Συνένζυμο Q10)


Ποιούς φακούς χρησιμοποιώ στη φωτογραφική μηχανή\n3) Tokina 11-16 mm f2.8 Pro DX II Ένας από τους αγαπημένους μου φακούς .!!\nΕδώ μιλάμε για έναν από τους φακούς που «έρχεται» σχεδόν πάντα παρέα με μια φωτογραφική μηχανή entry level. Εκτός βέβαια και αν σε κάποιο kit που θα αγοράσετε δίνουν τον 55-200mm ή ακόμα καλύτερα και τους δύο μαζί με μία τσάντα μεταφοράς και ένα τριποδάκι δώρο. Από θέμα κατασκευής δεν θα έλεγα ότι είναι αρκετά καλός. Το σώμα του είναι από πλαστικό και δεν σου δίνει την εντύπωση ενός στιβαρού φακού.\nΈνα από τα μεγαλύτερα προβλήματα που έχω συναντήσει είναι η δυσκολία του στο auto focus μέχρι να νετάρει (να εστιάσει στο θέμα). Είναι πολλές οι περιπτώσεις που δυσκολεύεται πραγματικά να εστιάσει χωρίς κανένα αποτέλεσμα. Όμως για έναν φακό που στον δίνουν παρέα με τη φωτογραφική μηχανή, για αρχή είναι μια χαρά. Και αν πραγματικά δεν αντέχεις να περιμένεις τον φακό να νετάρει από μόνος του τότε γύρνα το κουμπί στην επιλογή “Μ” (manual) και εστίασε εσύ εκεί που θέλεις.\nΆν σε ενδιαφέρει να προσθέσεις στην συλλογή με τους φακούς σου άλλον έναν ρίξε μια ματιά σε αυτόν τον σύνδεσμο και βρες αυτόν που σου ταιριάζει.\nΑν πραγματικά είσαι έτοιμος για το μεγάλο βήμα και αποφασισμένος για την αγορά ενός ultra-wide φακού κάνε την αγορά σου από αυτόν τον σύνδεσμο.


Αμφίπολη: Η Αρχική Λειτουργία του Τύμβου. Η Ταφή 60χρόνης. Η Εντολή του Μ. Αλέξανδρου\nΟι πρόσφατες ομιλίες του κ. Λεφαντζή σε δύο συνέδρια σε συνδυασμό με τα τελευταία δημοσιεύματα, φέρνουν μία σειρά από νέες πληροφορίες σχετικά με τον Καστά που μας υποψιάζουν για το τι συνέβη στο μνημείο, κατά τις διάφορες φάσεις της λειτουργίας του.\nΟ Καστάς, δηλ. το παλιό προϊστορικό νεκροταφείο των Εννέα Οδών, επιλέχθηκε, προκειμένου να μετατραπεί σε Ηρώον προς τιμήν ενός υψηλά ισταμένου αξιωματούχου της Μακεδονίας. Έτσι λοιπόν έχουμε:\n1) Έναρξη της διαμόρφωσης του χώρου ως ηρώου του Ηφαιστίωνος, κατ΄ εντολήν του Αλεξάνδρου και ως χρηστηρίου το 324 πΧ, σχεδιασμένου να λειτουργείται από μια σημαντική ιέρεια.\n2) Λειτουργία του για μερικά χρόνια ως λατρευτικός χώρος.\n3) Ρίψη του σώματος της 60χρονης γυναίκας στην κιβωτιόσχημη θήκη. Υπονοείται ταφή της Ολυμπιάδος. Προφανώς μετά το 316 πΧ\n4) Επίχωση και σφράγιση του νεκρικού θαλάμου με τη μαρμάρινη θύρα. Συναρτάται με τις οικοδομικές επεμβάσεις στον χώρο και, ως φαίνεται, κυριαρχούν παραστάσεις εξευμενισμού προς νεκρούς του μνημείου όσο λειτουργούσε ως ηρώο και επέρχονται κάποιες διαφοροποιήσεις στο ιεροθέσιο. Μεταφορά των λατρευτικών δραστηριοτήτων του χώρου από την κιβωτιόσχημη θήκη πιο μπροστά στους προηγούμενους θαλάμους. Ο ρόλος που διαδραμάτισε η Θεσσαλονίκη, ίσως αποδειχθεί καθοριστικός.\n5) Λειτουργία του χώρου ως λατρευτικού, μέχρι τον βανδαλισμό του. Μετά την ήττα του Περσέα στην Πύδνα, το 168 πΧ, ο Αιμίλιος Παύλος σχεδόν ένα χρόνο μετά, καταλαμβάνει την Αμφίπολη. Οργανώνονται μεγαλοπρεπείς γιορτές και πανηγύρια με θριαμβευτικούς, πρωτότυπους στη μεγαλοπρέπεια και την πολυτέλεια αγώνες, με παρουσία, κατόπιν προσκλήσεως, όλων των πρέσβεων των γειτονικών εθνών της Ασίας και της Ευρώπης και των όλων των επιφανών αθλητών, καλλιτεχνών και τραγωδών της Ελλάδας. Ο Αιμίλιος Παύλος κατά το διάστημα των εορτών έκαψε επιδεικτικά στη φωτιά πολλά μακεδονικά όπλα και έδειξε στους προσκεκλημένους τους θησαυρούς των βασιλέων της Μακεδονίας, τα αγάλματα, τους ανδριάντες, τις εικόνες, τα χρυσά, τα αργυρά και τα κατασκευασμένα από ελεφαντοστό πολυτιμότατα έπιπλα και κοσμήματα, τα οποία μετά τη γιορτή μεταφέρθηκαν στη Ρώμη με πομπή θριάμβου, η οποία κρατά τρεις ημέρες.\nΉταν τόσοι πολλοί και τόσο μεγάλης αξίας οι αρπαγέντες θησαυροί, που το ρωμαϊκό κράτος απάλλαξε τους Ρωμαίους πολίτες από κάθε φορολογία για πολλά χρόνια.\n6) Προσεκτική και επιμελής Επίχωση και σφράγιση του μνημείου μετά το 167 πΧ. από τους τελευταίους Μακεδόνες, χρονικά κοντά στην λεηλασία που υπέστη.\nΑπό τα παραπάνω νομίζω πως από τα σημαντικότερα ερωτήματα που προκύπτουν και έχουν διατυπωθεί, είναι το εξής:\nΠώς είναι δυνατόν, ένα τέτοιο μνημείο, που για περίπου 150 χρόνια αποτελούσε σημαντικό λατρευτικό χώρο, που συνδεόταν με την σπουδαιότερη μακεδονική οικογένεια του μεγαλύτερου ίσως βασιλιά που ανέδειξε ο ελλαδικός χώρος, σε μία περιοχή που πρωταγωνίστησε κυρίως στα ελληνιστικά και στα πρώτα ρωμαϊκά χρόνια, να μην αναφέρεται στις πηγές;\nΚαι μπορεί κανένα ιστοριογραφικό έργο της ελληνιστικής εποχής να μην έχει σωθεί, υπάρχουν ωστόσο σωσμένα αποσπάσματα ιστορικών έργων, που ασχολούνται με μία πληθώρα ειδών: παγκόσμια, θεματική, τοπική και ιστορία προσώπων.\nΣε κανένα από αυτά δεν υπάρχει ούτε μία αναφορά, για το Ηρώον του Ηφαιστίωνος και τον τάφο της Ολυμπιάδος;\nΠηγή: ΤΟ ΜΥΣΤΗΡΙΟ ΤΟΥ ΤΥΜΒΟΥ ΚΑΣΤΑ-Η ΕΡΕΥΝΑ ΣΥΝΕΧΙΖΕΤΑΙ


Τα Καλύτερα 10 VPN για το Ηνωμένο Βασίλειο για το 2019 - DownloadAstro\nΣφαρμογές > Δικτυακά Εργαλεία > Διαχείριση Δικτύου > Τα Καλύτερα 10 VPN για το Ηνωμένο Βασίλειο για το 2019\nΣε μια εποχή όπου η ιδιωτικότητα είναι ζωτικής σημασίας, δεν προκαλεί έκπληξη το γεγονός ότι πολλοί Βρετανοί περιηγητές στρέφονται στα VPN. Τα Εικονικά Ιδιωτικά Δίκτυα προσφέρουν πολλά πλεονεκτήματα στους συχνούς χρήστες του διαδικτύου. Αρχικά, σας επιτρέπουν την πρόσβαση σε υπηρεσίες από ξένες χώρες, κάτι που μπορεί να είναι ένα μεγάλο πλεονέκτημα όταν βρίσκεστε σε διακοπές. Εάν χρειάζεστε πρόσβαση στα μέσα κοινωνικής δικτύωσης στην Κίνα για παράδειγμα, μπορείτε να συνδεθείτε μέσω VPN για να παρακάμψετε το τείχος προστασίας της χώρας.\nΥπάρχουν πολλά εξαιρετικά VPN τα οποία είναι ιδανικά για τακτική χρήση στο Ηνωμένο Βασίλειο. Τα πρόσφατα νέα στον τύπο του Ηνωμένου Βασιλείου υποδηλώνουν ότι θα υπάρξει αυξημένη προσοχή για την παρακολούθηση του Διαδικτύου. Αξίζει να ψάξετε για να κατεβάσετε και να εγγραφείτε σε ένα νόμιμο VPN το οποίο θα σας προσφέρει γρήγορη πρόσβαση και θα είναι οικονομικά προσιτό. Οι υπηρεσίες VPN που μπορείτε να χρησιμοποιήσετε στο Ηνωμένο Βασίλειο θα σας επιτρέψει να συνδεθείτε σε όλο τον κόσμο. Εδώ θα βρείτε την επιλογές μας για τα καλύτερα που υπάρχουν.\nΤο NordVPN κατατάσσεται συχνά στην κορυφή των λιστών με τα «καλύτερα VPN» για κάποιο λόγο. Επιτρέπει P2P, είναι ιδιαίτερα γρήγορο, και αντιδρά γρήγορα στον αποκλεισμό απειλών. Επίσης έχει επενδύσει πολύ στην ιδιωτικότητα σας, κάτι που όλα τα καλά VPN θα πρέπει να έχουν ως πρωταρχικό τους στόχο. Οι διεπαφές της υπηρεσίας είναι από τις πιο ικανές και πλούσιες σε χαρακτηριστικά.\nΠλεονεκτήματα: Εύκολο στην χρήση για πρόσβαση σε υπηρεσίες αναμετάδοσης και Ρ2Ρ διαμοιρασμού, έχει ένα μεγάλο αριθμό διεθνών διακομιστών.\nΜειονεκτήματα: Είναι λίγο πιο ακριβό σε σχέση με πολλούς ανταγωνιστές της αγοράς.\nΤο ExpressVPN είναι άλλο ένα μοντέλο το οποίο είναι εξαιρετικά δημοφιλές στους καταναλωτές αλλά και στους ειδικούς. Ίσως να είναι λίγο ακριβό, αλλά με την πολιτική μη-καταγραφής και με ένα σεβαστό αριθμό εφαρμογών και προγραμμάτων διαθέσιμων, δεν είναι δύσκολο να καταλάβετε γιατί έχει τόσο υψηλή βασθμολογία.\nΠλεονεκτήματα: Πολλή λειτουργικότητα και φιλικό προς τον χρήση, πρόκειται για ένα καινούριο VPN που συνοδεύεται από πολλές συστάσεις.\nΜειονεκτήματα: Στα $6.67 το φθηνότερο, είναι ανάμεσα στα πιο ακριβά VPN που υπάρχουν, αν και πολλοί θα συμβουλεύσουν ότι η τιμή του αξίζει τον κόπο.\nΌπως υποδηλώνει και το όνομα, το Private Internet Access, σας προσφέρει πλήρη ηρεμία όταν πρόκειται για την ανώνυμη περιήγηση στο διαδίκτυο. Είναι μια ισχυρή πλατφόρμα με πολλές χρήσεις και επίκεντρο την εξυπηρέτηση πελατών και την βοήθεια για τον αποκλεισμό των διαφημίσεων προκειμένου να γίνει μια υπηρεσία φιλική προς τον χρήστη και δημοφιλής που ξεχωρίζει ανάμεσα στα μεγάλα ονόματα. Είναι εξαιρετικά φτηνή, και πραγματικά ικανή.\nΠλεονεκτήματα: Πολύ προσιτό, εύκολο στην χρήση, και ολοκληρωμένο με υποστήριξη για τον Ρ2Ρ διαμοιρασμό και το torrenting. Ένα μεγάλο πλεονέκτημα για όσους χρήστε ξέρουν τι χρειάζονται.\nΜειονεκτήματα: Ίσως λίγο ελλιπές για τους νέους χρήστες, δεν συνίσταται ιδιαίτερα για όσους ασχολούνται με το VPN για πρώτη φορά πάρα την απίστευτη σχέση ποιότητας-τιμής.\nΤο Hotspot Shield είναι ένα δημοφιλές VPN για όσους αναζητούν πράγματα και torrent στο Ηνωμένο Βασίλειο, με μια αξιόπιστη και γρήγορη υπηρεσία, πολλές λειτουργίες και πρόσβαση σε διάφορες συσκευές. Ακόμα καλύτερο είναι το γεγονός ότι υπάρχει μια εντελώς δωρεάν έκδοση, υποστηριζόμενη από διαφημίσεις. Εάν δεν σας ενοχλεί το περίεργο παράθυρο αναδυόμενο παράθυρο ή το banner, αξίζει να το δείτε.\nΠλεονεκτήματα: Εξαιρετικά αποδοτικό και εκπληκτική επιλογή για όσους αναζητούν ένα δωρεάν VPN, μια κορυφαία επιλογή για Ρ2Ρ.\nΜειονεκτήματα: Υπάρχουν κάποιες ανησυχίες ιδιωτικότητας σχετικά με τους κανονισμούς και την ασφάλεια της υπηρεσίας όπως είναι τώρα, με έδρα τις ΗΠΑ.\nΓια άλλη μια φορά, η υπηρεσία ProtonVPN αξιολογείται θετικά από τους ειδικούς της τεχνολογίας και εκείνους που θέλουν να πάρουν στα σοβαρά την ιδιωτικότητα τους. Με μια δωρεάν έκδοση και με σχολαστική εστίαση στην ιδιωτικότητα, αυτή η πλατφόρμα είναι μια από τις καλύτερες επιλογές για όσους το χρησιμοποιούν για πρώτη φορά.\nΠλεονεκτήματα: Φανταστικές πολιτικές απορρήτου και οικονομικές επιλογές - καθώς και μια δωρεάν έκδοση.\nΜειονεκτήματα: Άλλες κορυφαίες υπηρεσίες VPN διευκολύνουν την επιλογή σας σε διεθνείς διακομιστές. Ίσως να μην είναι τόσο πλούσιο σε χαρακτηριστικά όσο άλλες μεγάλες πλατφόρμες σε αυτή την λίστα.\nΓια τους νέους στο VPN, το CyberGhost είναι μια εξαιρετική πρώτη επιλογή. Αυτή η υπηρεσία προσφέρει χιλιάδες διακομιστές σε 60 διαφορετικές χώρες και επιτρέπει πολλαπλές συνδέσεις ανά πάσα στιγμή. Επιπλέον, είναι ιδιαίτερα προσιτή οικονομικά με περίπου $3.50 τον μήνα.\nΠλεονεκτήματα: Η έξυπνη σύνδεση διακομιστή με βάση τις ανάγκες σας και οικονομικές συνδρομές θα είναι ελκυστικές σε όλους. Η πληθώρα διακομιστών και λειτουργικότητα διακόπτη έκτακτης ανάγκης αποτελούν εξαιρετικές προσθήκες.\nΜειονεκτήματα: Η έλλειψη επέκτασης στο πρόγραμμα περιήγησης ίσως να κάνει την εταιρία να υστερεί σε σχέση με τους αντιπάλους της. Η απλή διεπαφή δεν είναι τόσο πλούσια όσο σε άλλα πρότυπα.\nΤο TunnelBear κερδίζει συνεχώς έδαφος ως μια εξαιρετική εναλλακτική στα μεγαλύτερα και πιο ακριβά ονόματα εκεί έξω. Αποτελεί πλεονέκτημα για τους χρήστες από το Ηνωμένο Βασίλειο, καθώς είναι πραγματικό γρήγορο, με δωρεάν επιλογές που σας επιτρέπουν να χρησιμοποιήσετε την υπηρεσία σε περιστασιακή βάση όποτε είναι απαραίτητο.\nΠλεονεκτήματα: Γρήγορο, εύκολο στην χρήση, και οικονομικά προσιτό. Αυτό το VPN καλύπτει πολλές πτυχές αν και μπορεί να είναι πιο ελκυστικό στους χρήστες που αναζητούν περιστασιακή ιδιωτικότητα.\nΜειονεκτήματα: Δεν είναι το ιδανικό VPN για την συνεχή αναμετάδοση, καθώς ορισμένες υπηρεσίες δεν είναι προσβάσιμες, όπως ορισμένοι διεθνείς διακομιστές του Netflix.\nΤο IPVanish είναι μια φιλική και ικανή υπηρεσία που υιοθετείται ευρέως στο Ηνωμένο Βασίλειο. Αυτή η υπηρεσία έρχεται με την υπόσχεση για περίπου 1000 διαφορετικούς συνδεδεμένους διεθνείς διακομιστές, καθώς και μια ανοικτή προσέγγιση στο torrenting και το P2P.\nΠλεονεκτήματα: Εύκολο στην σύνδεση και την αποσύνδεση και πολύ γρήγορο. Ανταγωνιστικές τιμές, και επίκεντρο στην ιδιωτικότητα.\nΜειονεκτήματα: Η κύρια διεπαφή μπορεί να μην είναι ελκυστική στους νέους χρήστες VPN.\nΤο Hidden24 είναι ένα VPN που έχει βάση το Ηνωμένο Βασίλειο, το οποίο, προφανώς, απευθύνεται σε όσους αναζητούν πρόσβαση στο Ηνωμένο Βασίλειο. Έχει πολύ ανταγωνιστικές τιμές και προσφέρει πολλά χαρακτηριστικά καθώς και δυνατότητα αναμετάδοσης. Διαθέτει πολύ ανταγωνιστικές τιμές και προσφέρει πολλά χαρακτηριστικά καθώς και δυνατότητα αναμετάδοσης.\nΠλεονεκτήματα: Οικονομικά προσιτό, και φιλικό προς τον streamer. Λειτουργεί σε διάφορες συσκευές και λειτουργικά συστήματα με ευκολία.\nΜειονεκτήματα: Δεν υπάρχει διεπαφή εφαρμογών και οι περιορισμένοι διακομιστές μπορεί να αποθαρρύνουν ορισμένους χρήστες.\nΤο VyprVPN προσφέρει άφθονη συνδεσιμότητα και μια στοίβα διακομιστές. Προσφέρει εξαιρετική σχέση ποιότητας/τιμής και είναι μια καλή λύση για οικογένειες και νοικοκυριά που επιθυμούν να συνδεθούν άμεσα σε μια υπηρεσία. Αυτή η υπηρεσία , μπορεί επίσης εύκολα να αναβαθμιστεί – πολύ μεγάλη ευελιξία.\nΠλεονεκτήματα: Μια οικονομικά προσιτή και πρακτική επιλογή για πολλαπλούς χρήστες, με πολλές προεκτάσεις εφαρμογών για κινητά τηλέφωνα.\nΜειονεκτήματα: Οι πολιτικές καταγραφής και η έλλειψη προέκτασης στο πρόγραμμα περιήγησης μπορεί να ελκυστικές για όλους τους χρήστες.


Πληροφορίες για το θέμα αυγά ομελέτα - Imommy\nΤο παιδί μου σιχαίνεται το αυγό! Τι να κάνω;\nΤο αυγό κερδίζει την πρώτη θέση στη λίστα των πραγμάτων που σιχαίνονται τα παιδιά. Είναι λογικό γιατί τους μυρίζει κάπως άσχημα και έχει μία γεύση που δεν είναι τόσο φοβερή όσο τα κεφτεδάκια. Παρόλα α...\nΛαχταριστή καλοκαιρινή ομελέτα σε 10'\nΤι καλύτερο σκέφτεστε για ένα καλοκαιρινό βραδάκι από μια λαχταριστή ομελέτα; Πρόκειται για την παραδοσιακή ισπανική ομελέτα με πατάτες, ένα πιάτο πεντανόστιμο που θα αγαπήσουν πολύ και τα παιδιά σας!...\nΗ πιο εύκολη και λαχταριστή ομελέτα φούρνου\nΕίναι μια εύκολη, οικονομική, υγιεινή και ολιγοθερμική ομελέτα φούρνου. Αποτελεί την καλύτερη λύση για ένα πρόχειρο γεύμα και είναι τόσο νόστιμη που τα παιδιά θα την λατρέψουν! Υλικά1/2 κιλό κολ...


Μάνα και γιος έδωσαν τέλος στη ζωή τους | NewsNowgr.com\nΑνέβηκαν στην ταράτσα της πολυκατοικίας όπου διέμεναν στο Μεταξουργείο, στάθηκαν στην άκρη για λίγα λεπτά και έπεσαν στο κενό. «Δεν έχω καμία λύση μπρος μου» έγραφε ο 60χρονος την Τετάρτη σε ιστοσελίδα στο Ιντερνετ Η οικονομική ανέχεια και τα σοβαρά προβλήματα υγείας που αντιμετώπιζε η υπερήλικη μητέρα του λύγισαν έναν 60χρονο μουσικό, ο οποίος αυτοκτόνησε πέφτοντας μαζί της από την ταράτσα της πολυκατοικίας όπου διέμεναν στο Μεταξουργείο.\nΣτις 8 χθες το πρωί ο Αντώνης Περρής και η μητέρα του βγήκαν από το διαμέρισμά τους, στον πρώτο όροφο πολυκατοικίας στη διασταύρωση των οδών Ακομινάτου και Τράιμπερ. Αντί να κάνουν την καθημερινή βόλτα τους ανέβηκαν στην ταράτσα. Στάθηκαν στην άκρη και για λίγα λεπτά κοιτούσαν το κενό. Οι καταστηματάρχες και οι γείτονες που είδαν το περιστατικό βγήκαν στον δρόμο και προσπάθησαν να πείσουν τον Αντώνη να μην πέσει. Κανένας, ωστόσο, δεν κατάφερε να τον μεταπείσει. Οι γιατροί που έφτασαν στο σημείο απλώς διαπίστωσαν τον θάνατο τους.\nΟσοι έγιναν αυτόπτες μάρτυρες του περιστατικού μιλούν για στιγμές που δεν θα καταφέρουν να βγάλουν εύκολα από το μυαλό τους.\n«Δούλευα στο μαγαζί και ξαφνικά είδα κάτι να πέφτει. Στην αρχή νόμισα ότι ήταν απλωμένα ρούχα που πήρε ο αέρας, αλλά μόλις άκουσα τον θόρυβο κατάλαβα ότι είχε συμβεί κάτι πολύ άσχημο» διηγείται στο «Εθνος» ο Β. Καπάσογλου. «Βγήκα έξω και είδα τη γυναίκα που είχε πέσει στον δρόμο. Κοίταξα ψηλά και είδα τον γιο της να κοιτάζει στο κενό. Για μια στιγμή μου φάνηκε ότι δεν ήταν αποφασισμένος να πηδήξει. Γύρισε την πλάτη και νόμισα ότι θα κατέβαινε. Ομως έκανε ένα βήμα πίσω και μπροστά στα μάτια μας έπεσε. Εύχομαι να μη χρειαστεί κανείς άνθρωπος να δει αυτά που είδα εγώ» συνεχίζει.\nΤο βράδυ της Τετάρτης ο Αντώνης Περρής είχε απευθύνει «κραυγή βοήθειας» με κείμενο που «ανέβασε» στην ιστοσελίδα www.stixoi.info. Στο κείμενό του αναφέρει ότι τα τελευταία 20 χρόνια φροντίζει την 90χρονη μητέρα του, η οποία πάσχει από Αλτσχάιμερ και σχιζοφρένεια.\nΑν και, όπως γράφει, η περιουσία του δεν ήταν μικρή, αντιμετώπιζε πρόβλημα ρευστότητας, με αποτέλεσμα να δυσκολεύεται να εξασφαλίσει τα προς το ζην.\n«Ζω πια συνέχεια μια ζωή δράμα. Τώρα τελευταία δυστυχώς έχω νέα σοβαρότατα δικά μου προβλήματα υγείας. Δεν έχω καμία λύση μπρος μου. Περιουσία αρκετή, αλλά ρευστό καθόλου, οπότε χωρίς φαγητό τι γίνεται; Μήπως ξέρει κανείς καμία λύση;» έγραψε συνοδεύοντας το κείμενο με ένα ποίημα που έχει τίτλο «Μη μείνει απ' αυτούς κανείς»\nΣτο ποίημα ο Αντώνης Περρής επιτίθεται σε όλους όσοι προκάλεσαν την οικονομική κρίση, ενώ στους τελευταίους στίχους προαναγγέλλει την πράξη του: «Λέει η εντολή ου αυτοκτονήσεις, μα κατ' ανάγκην αυτοκτονείς».\nΣοκαρισμένοι οι κάτοικοι της περιοχής\n«Θα τους βοηθούσαμε αν μας το ζητούσαν»\nΟι κάτοικοι της πολυκατοικίας στην οποία ζούσε ο 60χρονος με τη μητέρα του μιλούν με τα καλύτερα λόγια γι' αυτούς και επισημαίνουν ότι ποτέ δεν είχαν δώσει την εικόνα ανθρώπων που βρίσκονταν στα όρια της αξιοπρεπούς επιβίωσης. «Ηξερα ότι η μητέρα είχε σοβαρά προβλήματα υγείας. Πολλές φορές έβγαινε από το σπίτι για να πάει βόλτα και χανόταν. Την έφερνε πίσω μετά από ώρες η αστυνομία» τονίζει ο Γιώργος Δουλγέρης.\nΓια το πόσο μεγάλα ήταν τα οικονομικά προβλήματά τους κανένας δεν είχε ιδέα, αν και όλοι ήξεραν ότι μητέρα και γιος τα έφερναν δύσκολα βόλτα. «Ζούσαν με τη σύνταξη του ΟΓΑ της μητέρας που ήταν περίπου 400 ευρώ τον μήνα. Ο Αντώνης δεν είχε σταθερή δουλειά και έκανε κάποια μεροκάματα σε ένα ωδείο της περιοχής για να τα βγάλει πέρα. Οταν ερχόταν η αλληλογραφία, έβλεπα τις επιστολές από τις τράπεζες και καταλάβαινα ότι υπάρχει πρόβλημα, αλλά δεν μπορούσα να φανταστώ ότι τα πράγματα θα έφταναν σε αυτό το σημείο» λέει ο κ. Δουλγέρης.\nΗ Παναγιώτα Νταρλάνου περιγράφει τον Αντώνη Περρή και τη μητέρα του ως ανθρώπους που δεν είχαν στενές σχέσεις με τους γείτονές τους και δεν τους απασχολούσαν με τα προβλήματά τους. «Εβλεπα κάθε πρωί τον Αντώνη να πηγαίνει βόλτα τη μητέρα του. Δεν ήξερα ότι αντιμετώπιζαν προβλήματα. Δεν ζήτησαν ποτέ βοήθεια από κάποιον. Αν ήξερα ότι είχαν πρόβλημα θα τους βοηθούσα. Ολοι στην πολυκατοικία θα τους βοηθούσαμε» επισημαίνει.\nΛέει η εντολή ου αυτοκτονήσεις, μα κατ' ανάγκη αυτοκτονείς, χτύπα τους πριν σε αφανίσουν, εγκληματείς που αδρανείς, της ηθικής μας απραξίας όπως και της νωθρό- τητάς μας πια ας μην είμαστ' ασθενείς.\nΔεν έχω καμία λύση μπρος μου. Περιουσία αρκετή, αλλά ρευστό καθόλου, οπότε χωρίς φαγητό τι γίνεται; Μήπως ξέρει κανείς καμία λύση;\nΗ ηρωική σκυλίτσα-μάνα που έσωσε τα κουτάβια της στον Υμηττό\nΡόδος: Ελεύθεροι μητέρα και γιος που συνελήφθησαν μετά τον θάνατο 65χρονου για μια ξαπλώστρα\nΤάκης Παπαματθαίου: Η αλήθεια είναι ότι δεν ήθελα ο γιος μου να γίνει ηθοποιός...\n«Η Μέρκελ ευθύνεται για την αυτοκτονία της μητέρας μου» αποκαλύπτει ο γιος του Χέλμουτ Κολ\nΔιαβουλεύσεις για τα εργασιακά


Δυσλεξία: μαθαίνω με το παιχνίδι - Babytips.gr\nΤο παιχνίδι είναι πάντα ένα καλό μέσο προσέλκυσης και διατήρησης του ενδιαφέροντος κάθε παιδιού, πόσο μάλλον του παιδιού με Μαθησιακές Δυσκολίες- Δυσλεξία! Παιχνίδι και μάθηση μπορούν να συνδυαστούν και να δώσουν υπέροχα αποτελέσματα! Για να δούμε λοιπόν, με ποιους τρόπους μπορεί να βοηθήσει το παιχνίδι τα παιδιά, σε κάθε τομέα της μάθησης ξεχωριστά.\nΣε ένα κουτί βάλτε διάφορα αντικείμενα σε ομάδες π.χ. χρωματιστά φτερά, χρωματιστά τουβλάκια, μπίλιες, ακόμα και σοκολατάκια. Αφήστε το παιδί σας να διαλέξει κάθε φορά τα αντικείμενα με τα οποία θα γίνει η δραστηριότητα. Πείτε στο παιδί σας προτάσεις και ζητήστε του να τις χωρίσει σε λέξεις. Το κάθε αντικείμενο της ομάδας θα αντιστοιχεί σε μία λέξη της πρότασης π.χ. ο σκύλος τρώει (τρεις λέξεις = τρία χρωματιστά φτερά). Δώστε το μοντέλο της δραστηριότητας με πολλά παραδείγματα και έπειτα ζητήστε από το παιδί να μιμηθεί το μοντέλο σας. Η ίδια δραστηριότητα μπορεί να χρησιμοποιηθεί και για την κατάτμηση των λέξεων σε συλλαβές π.χ στη λέξη καρότο, η οποία απαρτίζεται από τρεις συλλαβές (κα – ρό – το) αντιστοιχούν τρία χρωματιστά φτερά, καθώς και για την κατάτμηση των λέξεων σε φωνήματα π.χ στη λέξη φως, η οποία απαρτίζεται από τρία φωνήματα (φ – ω – ς) αντιστοιχούν τρία χρωματιστά κυβάκια.\nΠροσοχή! Κατά τη διάρκεια των παραπάνω διαχωρισμών, φροντίστε στο μοντέλο που θα δώσετε να υπερτονίζετε τις λέξεις, τις συλλαβές και τα φωνήματα, έτσι ώστε το παιδί να κατανοήσει ευκολότερα τον στόχο της δραστηριότητας. Αυτό μπορείτε να το κάνετε δίνοντας έμφαση και ένταση στον τόνο της φωνής σας.\nΜία άλλη προτεινόμενη δραστηριότητα για εξάσκηση στην φωνολογική ενημερότητα είναι η ακουστική διάκριση ήχων, οι οποίοι είναι συνήθως κοντά ως προς την ηχηρότητα, τον τρόπο ή τον τόπο άρθρωσης. Τέτοια ζεύγη ήχων είναι συνήθως οι ήχοι: ρ/λ, θ/φ, β/δ. Εάν, το παιδί σας δυσκολεύεται να διακρίνει ακουστικά π.χ τον ήχο δ από τον ήχο β, τότε βρέστε λέξεις, οι οποίες αρχίζουν με αυτούς τους δύο ήχους και φτιάξτε μία λίστα από αυτές. Το παιχνίδι ξεκινάει! θα χρειαστείτε μόνο δύο μουσικά όργανα και την λίστα των λέξεων σας. Διαβάστε μία μία τις λέξεις από την λίστα και ζητήστε από το παιδί σε αρχικό στάδιο να κοιτάει το στόμα σας κατά την παραγωγή των λέξεων. Μόλις ακούσει και παράλληλα δει το παιδί μία λέξη που να ξεκινάει από τη φωνούλα δ, όπως δάσος, χτυπάει ένα από τα δύο μουσικά όργανα, που έχετε επιλέξει π.χ ένα μικρό τύμπανο. Μόλις ακούσει και δει παράλληλα τα παιδί μία λέξη, που να ξεκινάει από τη φωνούλα β, όπως βέλος, φυσάει π.χ μία φυσαρμόνικα. Εάν το παιδί σας καταφέρει να ξεχωρίσει οπτικοακουστικά τις λέξεις μεταξύ τους, τότε δυσκολέψτε την δραστηριότητα αποσύροντας το οπτικό κομμάτι. Συγκεκριμένα, στο δεύτερο μέρος της δραστηριότητας το παιδί δεν θα πρέπει να έρχεται οπτικά σε επαφή με το στόμα σας, ώστε να καταφέρει να διακρίνει πλέον μόνο ακουστικά τους δύο ήχους. Η δραστηριότητα αυτή μπορεί να χρησιμοποιηθεί για οποιοδήποτε ζεύγος φωνημάτων, στα οποία παρουσιάζει δυσκολία ακουστικής διάκρισης το παιδί σας.\nΓια την αντίληψη της ομοιοκαταληξίας μπορείτε να εκτυπώσετε εικόνες με διάφορα αντικείμενα και ζώα και να τις βάλετε μπροστά στο παιδί σας ανά τριάδες. Δύο από αυτές τις εικόνες θα πρέπει οπωσδήποτε να ομοιοκαταληκτούν μεταξύ τους, ενώ η τρίτη όχι. Ζητείστε από το παιδί σας να κατονομάσει τις εικόνες και να διαλέξει τις δύο που του ακούγονται ακουστικά ίδιες στο τέλος. Δώστε εσείς πρώτα το μοντέλο της δραστηριότητας δίνοντας πολλά παραδείγματα στο παιδί και υπερτονίζοντας πάντα τις καταλήξεις, των εικόνων που ομοιοκαταληκτούν. Για παράδειγμα, τριάδες λέξεων, όπως κότα – μπότα – ψωμί ή λεμόνι – τιμόνι – καλάθι μπορούν να χρησιμοποιηθούν στη συγκεκριμένη δραστηριότητα.\nΤο παιχνίδι των κρυμμένων λέξεων! Χρησιμοποιήστε έναν χώρο του σπιτιού σας στον οποίο περνάτε πολύ χρόνο με το παιδί σας παίζοντας. Μέσα σε αυτόν τον χώρο κρύψτε καρτέλες με λέξεις, συλλαβές και γράμματα. Το παιδί θα πρέπει να ψάξει να βρει μέσα στον χώρο που είναι κρυμμένες οι καρτέλες και μόλις τις βρει να τις διαβάσει! Μπείτε και εσείς σαν γονείς στο παιχνίδι! Ένας από τους δύο γονείς θα πρέπει να κρύψει τις καρτέλες μέσα στον χώρο. Ο άλλος γονέας μαζί με το παιδί ψάχνουν μαζί να βρουν τις καρτέλες και όποιος βρει πρώτος την καρτέλα και την διαβάσει φωναχτά συνεχίζει να ψάχνει. Το άτομο που θα βρει και θα διαβάσει τις περισσότερες καρτέλες θα είναι και ο νικητής. Προσοχή! Για να μην απογοητευτεί το παιδί επιβραδύνετε εσκεμμένα πολλές φορές τον χρόνο που βρίσκεται εσείς τις καρτέλες. Σε περίπτωση, που βρείτε μία καρτέλα μπορείτε ορισμένες φορές (όχι συνέχεια) να ζητήσετε τη βοήθεια του παιδιού σας με την πρόφαση, ότι δυσκολεύεστε να διαβάσετε την καρτέλα. Έτσι το παιδί δεν θα απογοητευτεί και θα συνεχίσει την δραστηριότητα ευχάριστα.\nΤο παιχνίδι δημιουργίας των λέξεων! Για να γίνει πιο εύκολο το παιχνίδι για το παιδί σας, βάλτε τους δικούς σας κανόνες. Η δραστηριότητα θα γίνεται με εναλλαγή σειράς. Εναλλάξ, θα λέτε εσείς στο παιδί σας και το παιδί σας σε εσάς λέξεις προς δημιουργία, οι οποίες και θα τοποθετούνται στο ταμπλό. Ο καθένας με τη σειρά του θα διαλέγει γράμματα από το σακουλάκι και θα φτιάχνει τη λέξη, που του υπαγορεύτηκε. Οι λέξεις, που θα πρέπει να δίνετε στο παιδί σας θα πρέπει να είναι εύκολες και αντίστοιχες του επιπέδου της σχολικής του τάξης. Στα παιδί με δυσλεξία, βέβαια, θα ήταν προτιμότερο σε αρχικό επίπεδο να δουλεύετε με λέξεις ευκολότερες του παρόντος σχολικού τους επιπέδου. Χρησιμοποιήστε για αρχή δισύλλαβες λέξεις και τρισύλλαβες λέξεις εύκολης φωνοτακτικής δομής, δηλαδή λέξεις με δομή ΣΦ – ΣΦ (κότα) και ΣΦ – ΣΦ – ΣΦ (λεμόνι). Αργότερα, μπορείτε να χρησιμοποιήσετε και λέξεις, που να έχουν μέσα ορισμένους δίφθογγους (μπ, ντ, τσ). Την ίδια δραστηριότητα μπορείτε να την χρησιμοποιήσετε και μαγνητικά γράμματα. Χρησιμοποιήστε έναν μαγνητικό πίνακα και βάλτε μέσα σε ένα σακουλάκι μαγνητικά γράμματα. Παίξτε με τον ίδιο τρόπο! Η μόνη διαφορά εδώ είναι, ότι το παιδί θα δημιουργεί τις λέξεις στο πίνακα με χρωματιστά μαγνητικά γράμματα!\nΑγοράστε μικρά μαγνητάκια και κολλήστε τα σε σπάγκους ή χοντρές κλωστές. Δέστε τις κλωστές σε χρωματιστά καλαμάκια και δημιουργήστε καλάμια ψαρέματος! Κολλήστε μανητάκια πάνω σε καρτέλες λέξεων, συλλαβών και γραμμάτων. Ρίξτε τις καρτέλες μέσα σε ένα κουτί, το οποίο θα είναι μπλε και θα συμβολίζει τη θάλασσα! Μπορείτε να ζωγραφίσετε στο κουτί διάφορα ψάρια και φύκια, ώστε να μοιάζει περισσότερο με το θέμα της θάλασσας. Εναλλακτικά, μπορείτε να χρησιμοποιήσετε ένα μπλε πανί, να το βάλετε στο πάτωμα και να βάλετε πάνω σε αυτό τις λέξεις, τις συλλαβές και τα γράμματα. Μέσα στο πανί, μπορείτε να ρίξετε ζώα της θάλασσας, έτσι ώστε να γίνει πιο ευχάριστο για το παιδί. Το ψάρεμα ξεκινάει! Με εναλλαγή σειράς, ψαρέψτε καρτέλες και διαβάστε τες! Όπως, και σε παραπάνω δραστηριότητες, ζητείστε τη βοήθεια του παιδιού σας σε περίπτωση, που θεωρητικά δυσκολευτείτε.\nΟι χαμένες καταλήξεις!\nΟι καταλήξεις χάθηκαν από το τέλος των λέξεων τους! Σπάστε τις λέξεις σε δύο μέρη, σε θεματικό και καταληκτικό μέρος. Χρησιμοποιήστε καρτέλες από χαρτόνι, οι οποίες θα έχουν θέματα λέξεων και καταλήξεις. Κρύψτε τις καρτέλες μέσα σε έναν συγκεκριμένο χώρο, με τον οποίο περνάτε χρόνο με το παιδί σας. Το παιδί εφόσον βρει το θέμα μίας λέξης σε καρτέλα, ξεκινάει να ψάχνει την κατάληξη, που του ταιριάζει. Εάν, βρει μέσα στον χώρο κατάληξη, η οποία δεν ταιριάζει με την λέξη, τότε την αφήνει πίσω στη θέση της, συνεχίζοντας την αναζήτηση για τη σωστή κατάληξη μέσα στον χώρο. Βάλτε για αρχή τρεις έως τέσσερεις λέξεις. Όχι παραπάνω. Οι καταλήξεις θα πρέπει να αναφέρονται στις βασικές κατηγορίες των ουσιαστικών και σε ρήματα. π.χ στα θέματα των λέξεων παίζ - , καρότ -, λεμόν - και τρέχ - , μπορούν να αντιστοιχηθούν οι καταλήξεις ω, ο, ι και ει και να παραχθούν οι λέξεις παίζω, καρότο, λεμόνι και τρέχει. Βέβαια, δεν μπορούν να θεωρηθούν λανθασμένες οι αντιστοιχίες παίζει και τρέχω, καθώς οι καταλήξεις των ρημάτων μπορούν να αλλάξουν μεταξύ τους.\nΤο σημαντικό σε αυτή τη δραστηριότητα είναι ότι το παιδί θα πρέπει να διαχωρίσει, ότι την κατάληξη ω και ει την βάζουμε μόνο στο τέλος των ρημάτων και την κατάληξη ο και ι μόνο στο τέλος των ουσιαστικών και ποτέ αντίστροφα.\nΟ δρόμος με τις εικόνες!\nΠως μπορείτε να βοηθήσετε το παιδί σας να εμπλουτίσει με λεξιλόγιο την έκφραση των ιδεών του στο γραπτό του κείμενο; Στις πρώτες τάξεις του δημοτικού είναι απαραίτητη η ανάπτυξη της περιγραφικής ικανότητας του παιδιού, το οποίο θα πρέπει να μπορεί να περιγράψει βασικά αντικείμενα, ζώα, πρόσωπα και μέρη. Για να δούμε λοιπόν ένα παιχνίδι, με το οποίο θα βοηθηθεί η ανάπτυξη της περιγραφικής ικανότητας και η έκφραση των ιδεών γραπτώς!\nΦτιάξτε με ένα χαρτόνι έναν μεγάλο δρόμο στον οποίο θα έχετε τοποθετήσει πάνω εικόνες για περιγραφή η μία πίσω από την άλλη. Εναλλακτικά, μπορείτε να χρησιμοποιήσετε ράγες τρένου. Το ταξίδι ξεκινάει! Είτε είσαστε στο δρόμο, είτε στον σιδηρόδρομο, το αυτοκίνητο και το τρένο αντίστοιχα, περνάνε πάνω από τις εικόνες, που θα πρέπει να περιγράψει το παιδί. Ο γονέας θα βοηθήσει το παιδί στην περιγραφή της εικόνας με διάφορες ερωτήσεις. Το παιδί μετά την ολοκληρωμένη περιγραφή της εικόνας, θα πρέπει να μεταφέρει στο τετράδιο του την περιγραφή της εικόνας.\nΓια κάθε κατηγορία, ο γονέας μπορεί ζητήσει από το παιδί συγκεκριμένες πληροφορίες, οι οποίες ταιριάζουν στην περιγραφή της εικόνας. Συγκεκριμένα, στην κατηγορία των ζώων, θα πρέπει να ρωτήσει τα εξής: σημασιολογική κατηγορία (τι είναι; → ζώο), που ζει, το μέγεθος, το χρώμα, τι παράγεται από αυτό(εάν παράγεται κάτι) και τι νιώθει το παιδί για το ζώο αυτό. Στην κατηγορία του προσώπου, θα πρέπει να ρωτήσει τα εξής: το φύλο, την ηλικία, τα εξωτερικά χαρακτηριστικά του και τη σχέση του με το παιδί. Ακόμα, στην κατηγορία των αντικειμένων ο γονέας μπορεί να ρωτήσει το παιδί τις συγκεκριμένες ιδιότητες: χρώμα, υλικό, βάρος, λειτουργία αντικειμένου και οτιδήποτε άλλο θεωρήσει εκείνος χρήσιμο για την περιγραφή. Τέλος, στην περιγραφή μίας τοποθεσίας μπορεί να κάνει τις εξής ερωτήσεις: που ακριβώς βρίσκεται το συγκεκριμένο μέρος, τι περιλαμβάνει, κάθε πότε επισκέπτεται το παιδί το συγκεκριμένο μέρος, εάν το επισκέπτεται με συγκεκριμένα άτομα και πως νιώθει όταν το επισκέπτεται.\nΓια να μην ξεχάσει το παιδί τον όγκο των πληροφοριών που σας έδωσε, μπορεί να γράφει παράλληλα στο τετράδιο του τις πληροφορίες που δίνει, επιγραμματικά, έτσι ώστε να μπορέσει να τις συνδέσει μετά όλες μαζί σε μία παράγραφο. Στο τετράδιο μπορείτε να έχετε κολλήσει τις εικόνες, που περιγράφει το παιδί και να γράψει την παράγραφο ακριβώς κάτω από αυτές.\nΕλπίζουμε οι δραστηριότητες, που προτάθηκαν να είναι ευχάριστες για εσάς και το παιδί σας!!!\nΕπιμέλεια: Ασβεστά Κωνσταντίνα, Λογοθεραπεύτρια - Ομάδα αντιμετώπισης Μαθησιακών Δυσκολιών-Δυσλεξίας Κέντρων Ενσυναίσθηση\nΕπεξεργασία: Καπιώτου Κ. Αναστασία, Λογοθεραπεύτρια, Επιστημονικά Υπεύθυνη Κέντρων Ενσυναίσθηση\nΑθήνα: Δημητρίου Υψηλάντου 8, Ελληνικό,τηλ: 2109629870, www.ensunaisthisi.gr\nBabytips editor\t 09 Φεβρουαρίου 2015\t Τελευταία ενημέρωση : 18 Απριλίου 2019\t Εμφανίσεις: 13705


Δίδυμα φεγγάρια η Αγάπη θέλει να πάρει εκδίκηση από τον Φίλιππο ! | videogr.gr\nΔίδυμα φεγγάρια η Αγάπη θέλει να πάρει εκδίκηση από τον Φίλιππο !\nΔίδυμα φεγγάρια η αγάπη θέλει να εκδικηθεί τον Φίλιππο για αυτό που είδε!\nΣυγκλονίζουν οι εξελίξεις μέσα στα δίδυμα φεγγάρια μιας και η Αγάπη είναι απογοητευμένη με αυτό που είδε ανάμεσα στη Μάρθα και τον Φίλιππο. Η Αγάπη ξεσπά σε λυγμούς και είναι θλιμμένη και ξεσπάει σε λυγμούς και εντελώς τυχαία θα βρει παρηγοριά στο πλευρό του Στέργιου.\nΗ Αγάπη είναι θυμωμένη με τον Φίλιππο και θέλει να πάρει εκδίκηση από εκείνον και έτσι πηγαίνει και φιλάει τον Στέργιο μπροστά του. Ο Φίλιππος θα πάθει μεγάλο σοκ όταν θα αντικρίσει την Αγάπη να δίνει ένα φλογερό φιλί στον Στέργιο!\nvideogr.gr: Δίδυμα φεγγάρια η Αγάπη θέλει να πάρει εκδίκηση από τον Φίλιππο !


Τρεις νέες RTX 2070 από MSI, Colorful και Gigabyte - Articles - TheLab.gr\nΑυτές τις μέρες είχαμε τις ανακοινώσεις δύο νέων RTX 2070 από MSI και Colorful, ενώ επιπλέον είχαμε και την πρώτη φωτογραφία από μια mini RTX 2070 που ετοιμάζεται να ανακοινώσει στο άμεσο μέλλον η Gigabyte.\nΞεκινώντας από την MSI, αυτή αποκάλυψε την νέα της GeForce RTX 2070 Ventus. Η κάρτα φαίνεται να βασίζεται στην κατηγορία καρτών Armor και πιθανόν θα στοχεύει στην Ασιατική αγορά. Η κάρτα διαθέτει ογκώδες σύστημα ψύξης με δύο ανεμιστήρες TORX 2.0, καθώς και backplate. Οι συχνότητες λειτουργίας της είναι 1620 MHz Turbo και 1410 MHz Base. Η συχνότητα λειτουργίας της μνήμης είναι14 Gbps.\nΗ Colorful από την μεριά της ανακοίνωσε την νέα COLORFUL iGame GeForce RTX 2070 Ultra OC. Το νέο μοντέλο έρχεται να προστεθεί στα ήδη διαθέσιμα της σειράς iGAM, με την Colorful να υπόσχεται κορυφαίες επιδόσεις στον τομέα της ψύξης, τόσο χάρη στο ογκώδες σύστημα ψύξης της κάρτας, το οποίο καλύπτει και τα MosFETs, όσο και στους νέας σχεδίασης ανεμιστήρες που χρησιμοποιούνται. Μάλιστα η κάρτα υποστηρίζει και απόλυτα αθόρυβη λειτουργία, με τους ανεμιστήρες να σταματούν να περιστρέφονται όταν η θερμοκρασία της GPU είναι κάτω από τους 55 βαθμούς. Η Turbo συχνότητα της κάρτας φτάνει τα 1620MHz, ενώ μπορεί να ανέβει έως τα 1710MHz με το πάτημα ενός κουμπιού. Τέλος, η κάρτα διαθέτει και RGB φωτισμό ο οποίος μπορεί να προγραμματιστεί μέσω του λογισμικού iGame Zone II.\nΓια όσους θα ήθελαν κάτι σημαντικά μικρότερο, όσον αφορά το μέγεθος, η Gigabyte ετοιμάζεται να ανακοινώσει την δική της, μικρών διαστάσεων RTX 2070. Η νέα αυτή RTX 2070 θα προορίζεται κυρίως για mini ITX συστήματα και θα ανταγωνίζεται την 2070 Aero Mini-ITX της MSI που είχε ανακοινωθεί πριν λίγο καιρό. Οι συχνότητες λειτουργίας της είναι 1620 MHz Turbo και 1410 MHz Base και για την ψύξη της θα χρησιμοποιεί μόνο έναν ανεμιστήρα.


aisthitikh-omorfia: Ολοκληρωμένη θεραπεία προσώπου στο σπιτι !\nΌταν αναφερόμαστε σε συμβουλές μια ολοκληρωμένης θεραπείας προσώπου προφανώς αναφερόμαστε σε μια ρουτίνα περιποίησης και φροντίδας της επιδερμίδας του προσώπου. Η έννοια "θεραπεία προσώπου" ίσως είναι λιγάκι υπερβολική και καλύτερα θα ήταν να χρησιμοποιήσουμε την λέξη φροντίδα, ωστόσο από την άλλη πλευρά οι συμβουλές που θα βρείτε παρακάτω περιλαμβάνουν μια ρουτίνα περιποίησης και φροντίδας του προσώπου που έχει τόσο καλά αποτελέσματα που θα μπορούσαμε να πούμε ότι "θεραπεύει" τα πιο συνηθισμένα προβλήματα της επιδερμίδας κάνοντας το πρόσωπο της γυναίκας να λάμπει από υγεία και να ακτινοβολεί ομορφιά. Κάθε γυναίκα που θα ακολουθήσει αυτές τις συμβουλές της ολοκληρωμένης θεραπείας του προσώπου θα δει άμεσα αποτελέσματα στην εμφάνισή της, τονώνοντας την αυτοπεποίθησή της, την ψυχολογική της διάθεση κ.τ.λ., ενώ παράλληλα θα τραβήξει περισσότερα αντρικά βλέμματα πάνω της. Η περιποίηση του προσώπου μπορεί να απαιτεί κάποιο χρόνο κάθε μέρα άλλες φορές περισσότερο και άλλες φορές λιγότερο, ωστόσο ο κόπος αυτός είναι ασύγκριτα μικρός μπροστά στα οφέλη που αποκομίζει η γυναίκα. Ας δούμε λοιπόν τι θα πρέπει να κάνετε για μια ολοκληρωμένη θεραπεία προσώπου στο σπίτι γλιτώνοντας τα επιπλέον έξοδα που θα ξοδεύατε στα ινστιτούτα ομορφιάς.Για να έχουμε μια ολοκληρωμένη θεραπεία προσώπου θα πρέπει να εστιάσουμε στις ανάγκες που έχει η επιδερμίδα,οι βασικές ανάγκες τις επιδερμίδας του προσώπου είναι 4. Αυτές είναι ο καθαρισμός, η ενυδάτωση, η απολέπιση και η αντηλιακή προστασία. Ας δούμε λοιπόν τι μπορείτε και τι πρέπει να κάνετε σε κάθε περίπτωση:Το πρώτο πράγμα που πρέπει να γίνει είναι η κάθε γυναίκα να βεβαιωθεί για τον τύπο της επιδερμίδας που έχει. Σε προηγούμενο άρθρο είχαμε παρουσιάσει ορισμένες χρήσιμες συμβουλές για περιποίηση προσώπου ανάλογα με τον τύπο της επιδερμίδας. Έτσι .... κάθε γυναίκα θα πρέπει να βεβαιωθεί για τον τύπο επιδερμίδας που έχει. Υπάρχουν οι λιπαρές επιδερμίδες, οι ξηρές επιδερμίδες και οι μικτές επιδερμίδες. Ανάλογα με τον τύπο που διαθέτει η κάθε γυναίκα θα πρέπει να χρησιμοποιεί τα κατάλληλα καθαριστικά προσώπου. Αυτό μπορεί να φαίνεται προφανές ωστόσο στις περισσότερες περιπτώσεις οι γυναίκες απλά το αγνοούν ή δεν του δίνουν τη δέουσα σημασία. Όσον αφορά τον καθαρισμό του προσώπου, αυτός καλό είναι να γίνεται σε καθημερινή βάση. Αν χρησιμοποιούνται "ήπια" προϊόντα καθαρισμού μπορείτε να καθαρίζετε το πρόσωπό σας ακόμα και δύο φορές την ημέρα μία το πρωί και μία το βράδυ. (Σε καμία περίπτωση παραπάνω). Το νερό που θα χρησιμοποιείτε θα πρέπει να είναι χλιαρό. Αποφύγετε το ζεστό ή το δροσερό νερό.\nΣτάδιο 1: Καθαρισμός\nΤο πρώτο πράγμα που πρέπει να γίνει είναι η κάθε γυναίκα να βεβαιωθεί για τον τύπο της επιδερμίδας που έχει. Έτσι .... κάθε γυναίκα θα πρέπει να βεβαιωθεί για τον τύπο επιδερμίδας που έχει. Υπάρχουν οι λιπαρές επιδερμίδες, οι ξηρές επιδερμίδες και οι μικτές επιδερμίδες. Ανάλογα με τον τύπο που διαθέτει η κάθε γυναίκα θα πρέπει να χρησιμοποιεί τα κατάλληλα καθαριστικά προσώπου. Αυτό μπορεί να φαίνεται προφανές ωστόσο στις περισσότερες περιπτώσεις οι γυναίκες απλά το αγνοούν ή δεν του δίνουν τη δέουσα σημασία. Όσον αφορά τον καθαρισμό του προσώπου, αυτός καλό είναι να γίνεται σε καθημερινή βάση. Αν χρησιμοποιούνται "ήπια" προϊόντα καθαρισμού μπορείτε να καθαρίζετε το πρόσωπό σας ακόμα και δύο φορές την ημέρα μία το πρωί και μία το βράδυ. (Σε καμία περίπτωση παραπάνω). Το νερό που θα χρησιμοποιείτε θα πρέπει να είναι χλιαρό. Αποφύγετε το ζεστό ή το δροσερό νερό.\nΣτάδιο 2: Απολέπιση\nΗ απολέπιση είναι η διαδικασία απομάκρυνσης των νεκρών κυττάρων της επιδερμίδας του προσώπου. Η απολέπιση καλό είναι να γίνεται μια φορά την εβδομάδα. (Όχι συχνότερα).. Μετά την απομάκρυνση των νεκρών κυττάρων από το δέρμα, η επιδερμίδα φαίνεται αρκετά πιο νεανική και αν μας επιτραπεί η έκφραση "πιο φρέσκια". Το πρόσωπο αρχίζει να λάμπει με αποτέλεσμα να κάνει την γυναίκα ακόμα πιο όμορφη. Η σωστή απολέπιση περιλαμβάνει ειδικά γάντια απολέπισης (αποφύγετε τα σφουγγάρια διότι παραμένουν για μεγάλο χρονικό διάστημα βρεγμένα με αποτέλεσμα να περιέχουν βακτήρια). Η διαδικασία περιλαμβάνει απαλές κυκλικές κινήσεις με ελάχιστη πίεση για να αποφεύγονται οι ερεθισμοί.\nΣτάδιο 3: Ενυδάτωση\nΗ ενυδάτωση του προσώπου είναι ένα από τα πιο σημαντικά στοιχεία μιας ολοκληρωμένης θεραπείας. Η ενυδάτωση της επιδερμίδας θα πρέπει να γίνεται τόσο από το εσωτερικό όσο και από το εξωτερικό. Για το λόγο αυτό θα πρέπει να καταναλώνονται τουλάχιστον 8 ποτήρια νερό κάθε μέρα, ενώ θα πρέπει να αποφεύγεται το πολύ αλκοόλ διότι προκαλεί αφυδάτωση. Επίσης μπορείτε να χρησιμοποιείτε ενυδατικές κρέμες του εμπορίου ή να φτιάξετε μόνες σας στο σπίτι ενυδατικές κρέμες με εντελώς φυσικά υλικά για ακόμα καλύτερα αποτελέσματα.Η καλή ενυδάτωση του προσώπου είναι πολύ σημαντική διότι εμποδίζει τον σχηματισμό ρυτίδων και λεπτών γραμμών.\nΣτάδιο 4: Αντιρυτιδική προστασία\nΌταν μιλάμε για αντιρυτιδική προστασία αναφερόμαστε τόσο στην πρόληψη όσο και στην καταστολή. Όσο αφορά την πρόληψη, η καλύτερη μέθοδος είναι η αντηλιακή προστασία. Ένας από τους πιο σημαντικούς παράγοντες που προκαλούν ρυτίδες στο πρόσωπο είναι η ηλιακή ακτινοβολία. Δυστυχώς σε πολλές περιπτώσεις οι γυναίκες απλά το αγνοούν μέχρι να είναι πολύ αργά. Αυτό που έχετε να κάνετε είναι να φοράτε αντηλιακή κρέμα προσώπου χειμώνα καλοκαίρι όταν πρόκειται να βγείτε έξω και να σας χτυπήσει ο ήλιος. Να έχετε υπόψη ότι η ηλιακή ακτινοβολία είναι ένας από τους μεγαλύτερους "ενόχους" όσον αφορά την δημιουργία ρυτίδων. Όσον αφορά την καταστολή, ευτυχώς και πάλι υπάρχουν λύσεις. Έτσι μπορείτε να χρησιμοποιήσετε διάφορα προϊόντα του εμπορίου ή ακόμα καλύτερα να φτιάξετε μόνες σας στο σπίτι αντιρυτιδικές κρέμες προσώπου από εντελώς φυσικά υλικά.\nΣτάδιο 5: Υγιεινός τρόπος ζωής\nΗ συχνή κατανάλωση φρούτων και λαχανικών κάνει το πρόσωπο κυριολεκτικά να λάμπει από υγεία. Από την άλλη πλευρά διάφορες καταχρήσεις όπως το αλκοόλ και ακόμα χειρότερα το κάπνισμα δημιουργούν πολλά προβλήματα. Το αλκοόλ για παράδειγμα προκαλεί αφυδάτωση της επιδερμίδας ενώ το κάπνισμα κάνει το δέρμα χλωμό και φαίνεται σαν άρρωστο. Οι γυναίκες που ακολουθούν έναν πιο υγιεινό τρόπο ζωής διατηρούν πιο νεανική εμφάνιση τόσο στο πρόσωπο όσο και στο σώμα.\nΕιδικές περιπτώσεις ολοκληρωμένης θεραπείας προσώπου\nΕκτός από τα παραπάνω τα οποία αποτελούν μια συστηματική ρουτίνα περιποίησης και φροντίδας του προσώπου, υπάρχουν και ορισμένες ειδικές περιπτώσεις όπως για παράδειγμα χαλαρή επιδερμίδα, σπυράκια, κ.τ.λ. Οι ειδικές περιπτώσεις περιλαμβάνουν:\nΌταν η επιδερμίδα του προσώπου παρουσιάσει χαλάρωση τότε μπορείτε να ακολουθήσετε ορισμένες συμβουλές έτσι ώστε να πετύχετε σύσφιξη.\nΤα σπυράκια είναι μια εντελώς ανεπιθύμητη κατάσταση.\n"Καμμένη" ή κοκκινισμένη επιδερμίδα από τον ήλιο\nΑν το πρόβλημα είναι μικρό μπορείτε να χρησιμοποιήσετε διάφορες κρέμες after sun. Αν το πρόβλημα είναι μεγαλύτερο επισκεφτείτε άμεσα έναν δερματολόγο.\nΑναρτήθηκε από Maria Nasielh στις 4:40 π.μ.


Empties – Απρίλιος 2018 - Our Beauty Wonderland\nΌσον αφορά στο ντεμακιγιάζ και την περιποίηση του προσώπου μας, τελειώσαμε επίσης αρκετά προϊόντα. Θα σου δείξουμε για μία ακόμη φορά το Ντεμακιγιάζ Ματιών Express 2 σε 1 από τη Garnier που αποτελεί για εμάς σταθερή και αξεπέραστη επιλογή γιατί αφαιρεί πραγματικά πανεύκολα ακόμη και το πιο βαρύ και έντονο μακιγιάζ. Όπως καταλαβαίνεις λοιπόν, το έχουμε αγοράσει ξανά. Η Deep Cleansing Mask από την Artistry μας εξέπληξε ιδιαίτερα θετικά. Καθαρίζει την επιδερμίδα σε βάθος και βοηθά αισθητά στη σύσφιξη των πόρων. Επίσης, αν και μάσκα αργίλου, μυρίζει πολύ όμορφα. Θέλουμε οπωσδήποτε να την αγοράσουμε ξανά. Το Purifying Foaming Gel από τη σειρά Effaclar της La Roche–Posay είναι το πιο δυνατό όπλο για τον καθαρισμό του προσώπου μας όταν η επιδερμίδα μας είναι στα πιο λιπαρά της. Σε καμία περίπτωση δεν είναι ένα ήπιο καθαριστικό. Αφήνει την επιδερμίδα μας αρκετά ξηρή και όταν το χρησιμοποιούμε χρειαζόμαστε οπωσδήποτε εντατική ενυδάτωση.\nΓια την ενυδάτωση της επιδερμίδας του προσώπου μας η Effaclar Duo(+) από τη La Roche–Posay είναι μία κλασική, δοκιμασμένη και επιτυχημένη επιλογή όταν δεν θέλουμε να πειραματιστούμε, δοκιμάζοντας κάτι καινούριο. Είναι αγαπημένη της λιπαρής μας επιδερμίδας κι έτσι τελειώσαμε μία ακόμη συσκευασία. Πολύ θετικές εντυπώσεις μας άφησε και η Daily Moisturiser της σειράς Blissful της Organic Surge. Σε αντίθεση με το αντίστοιχο καθαριστικό gel που δεν μας άρεσε καθόλου, η συγκεκριμένη κρέμα ημέρας ήταν μία όμορφη ανακάλυψη και αν έχεις μεικτή ή λιπαρή επιδερμίδα και ψάχνεις κάτι απόλυτα φυσικό, σου την προτείνουμε σίγουρα. Έχει ελαφριά υφή και μη λιπαρή σύνθεση, απορροφάται λοιπόν πολύ εύκολα αλλά ανυδατώνει ικανοποιητικότατα. Αρκετά όμως μας άρεσε και η Moisture Surge Gel–Crème από την Clinique. Είναι επίσης ελαφριά και μη λιπαρή γιατί έχει gel υφή και μας άρεσε η ενυδάτωση που προσφέρει. Τέλος, αποχαιρετούμε την Τinted Cream από τη σειρά Ac–Norm της Frezyderm δυστυχώς χωρίς να την έχουμε χρησιμοποιήσει καθόλου. Αν και η ημερομηνία λήξης της δεν έχει περάσει και μόλις την ανοίξαμε, το προϊόν είχε εμφανώς αλλοιωθεί. Έμοιαζε σαν όλη η χρωστική να είχε κάτσει στον πάτο του μπουκαλιού, και η κρέμα είχε διαχωριστεί με αποτέλεσμα να μοιάζει περισσότερο με κάποιο έλαιο. Κρίμα γιατί θέλαμε πολύ να τη δοκιμάσουμε και σκεφτόμασταν να αντικαταστήσουμε με αυτή το foundation μας τους ζεστούς μήνες.\n← Frezyderm Active Sun Screen: Ηλιοπροστασία που κάνει τη διαφορά\nActive Warrior Limited Trend Edition by Catrice →


Μετά από ορθοστασία έχω πόνο στον γλουτό και το πίσω μέρος\nΑρχική / Υγεία / Η Υγεία μου / Ορθοπεδική / Μετά από ορθοστασία έχω πόνο στον γλουτό και το πίσω μέρος του μηρού. Τι μπορεί να έχω;\nΗ 40χρονη Κική ρωτά\nΜετά από ορθοστασία έχω πόνο στον γλουτό και το πίσω μέρος του μηρού. Τι μπορεί να έχω;\nJanuary 7, 2019\tΟρθοπεδική, Υγεία\nΕδώ και 2 μέρες νιώθω έντονο πόνο στο πίσω μέρος του αριστερού γλουτού ο οποίος εκτείνεται περίπου μέχρι το μέσο του μηρού στην πίσω πάντα πλευρά. Στη μέση μου δε νιώθω καθόλου πόνο. Να σημειωθεί ότι τις προηγούμενες μέρες είχα έντονη σωματική καταπόνηση με σκύψιμο και δουλειές στο σπίτι, καθώς και πολύωρη ορθοστασία. Πού μπορεί να οφείλεται αυτό και τι μπορώ να κάνω;\nΑΠΑΝΤΗΣΗ: Από την περιγραφή της κλινικής εικόνας και το ιστορικού με τα επαναλαμβανόμενα επεισόδια οσφυαλγίας, μάλλον πάσχετε από ισχιαλγία, δηλαδή πόνο κατά μήκος του ισχιακού νεύρου.\nΑυτό μπορεί να οφείλεται σε κάποιο πρόβλημα στην οσφυϊκή μοίρα της σπονδυλικής στήλης.\nΕίναι εξαιρετικά σημαντικό να γίνει ένας κλινικος έλεγχος από ιατρό, ώστε να εκτιμηθεί η κατάσταση και ενδεχομένως να σας συστήσει κάποια απεικονιστική εξέταση, όπως ακτινογραφία ή και μαγνητική τομογραφία.\nισχυαλγία , οσφυαλγία , πόνος στη μέση


Ταχυδακτυλουργός μάγος για παιδικά παρτυ - ταχυδακτυλουργοι μαγοι για παιδικα παρτυ - ταχυδακτυλουργοι για παιδικα παρτυ - ταχυδακτυλουργοι για παιδικο παρτυ - μαγοι ταχυδακτυλουργοι για παιδικα παρτυ\nΤο πρόγραμμα του μάγου ταχυδακτυλουργού είναι από τα πιο περιζήτητα προγράμματα ψυχαγωγίας .\nΠροσαρμόζεται και ποικίλει ανάλογα με την ηλικία των παιδιών.\nΟ ταχυδακτυλουργός μπορεί να ψυχαγωγήσει με τα μαγικά του τεχνάσματα παιδιά κάθε ηλικίας και αριθμού είτε σε παιδικο παρτυ στο σπίτι είτε στην εκδήλωση στο σχολείο , ακόμα και μεγαλύτερα παιδιά (teenagers) καθώς και ενήλικους.\nΑναλαμβάνει να σας αφήσει άφωνους με εντυπωσιακά μαγικά κόλπα με μαντίλια ,φωτιές,νοητικά κόλπα, εμφανίζοντας και εξαφανίζοντας αντικείμενα, πάντα με τη συμμετοχή των μικρών αλλά και των μεγάλων φίλων μέσα σε μία ευχάριστη και χιουμοριστική ατμόσφαιρα.\nΣκοπός του ταχυδακτυλουργού είναι κάθε φορά να σας μεταφέρει στον μοναδικό κόσμο της μαγείας που πάντα καθηλώνει μικρούς και μεγάλους.\nΣυνεργάτης με μεγάλη και πολυετή εμπειρία στο παιδικό παρτυ την παιδική εκδήλωση , καθώς και την ψυχαγωγία ενήλικου κοινού.\n- ΤΑΧΥΔΑΚΤΥΛΟΥΡΓΟΣ SPECIAL ΠΡΟΓΡΑΜΜΑ -\nΠρόκειται για το πρόγραμμα ταχυδακτυλουργού όπου μετα την ολοκλήρωση του ο μάγος για μισή ώρα επιπλέον θα φτιάξει υπέροχες κατασκευές με μπαλόνια και θα τα μοιράσει σε κάθε ένα μικρό μας φίλο.


Οι γονείς βάζουν όρια στη χρήση του Διαδικτύου - Futurology\nHome Digital World Οι γονείς βάζουν όρια στη χρήση του Διαδικτύου\nΟι γονείς βάζουν όρια στη χρήση του Διαδικτύου\nΟι αναλυτές προειδοποιούν ότι παίζοντας απλά το ρόλο του “κακού αστυνομικού”, οι γονείς δεν προστατεύουν απαραίτητα τα παιδιά από τις απειλές, καθώς υπάρχουν και άλλοι τρόποι με τους οποίους μπορούν να ελαχιστοποιήσουν τον κίνδυνο. Μια εναλλακτική επιλογή για τους γονείς – σύμφωνα με όσα αναφέρει η Kaspersky – θα μπορούσε να είναι η επικέντρωση στην υποστήριξη των παιδιών τους με άλλους τρόπους, όπως μέσω της εκπαίδευσης. Πάνω από το ένα τρίτο των γονέων (37%) μιλούν τακτικά στα παιδιά τους για να τα διδάξουν σχετικά με τις online απειλές. Το 31% προσπαθεί να επιβλέπει τα παιδιά του, όταν εκείνα περιηγούνται στο Διαδίκτυο, καθώς η διαδικασία αυτή μπορεί να τους προσφέρει δυνητικά ευκαιρίες για να επισημάνουν τυχόν απειλές που μπορεί να εμφανιστούν και να ενισχυθεί η εκπαιδευτική τους προσπάθεια.\n“Οι γονείς θέλουν να κρατούν τα παιδιά τους ασφαλή, αλλά περιορίζοντας απλώς την πρόσβαση στον online κόσμο δεν είναι απαραίτητα ο καλύτερος τρόπος για να το πετύχουν. Η εκπαίδευση, όπως και η επικοινωνία, παίζουν σημαντικό ρόλο στη διασφάλιση ότι τα παιδιά χρησιμοποιούν το Διαδίκτυο υπεύθυνα και με ασφάλεια. Ο περιορισμός του χρόνου, που περνούν στο Διαδίκτυο, αποτελεί βασικό μέρος της διαδικασίας, αλλά δεν θα λειτουργήσει μεμονωμένα”, σημειώνει η εταιρεία.\nPrevious articleΠρόσβαση στα μεταδεδομένα αποκτά η δικαιοσύνη\nNext articleΌταν ο Μαρξ είδε για πρώτη φορά το Διαδίκτυο


Σε τροπικά νησιά… θέλω να βρεθούμε …. – NewsWorld.gr\nΣε τροπικά νησιά… θέλω να βρεθούμε ….\nΟνειρεύεστε λευκές αμμουδιές και αιώνιο καλοκαίρι; Χαζεύουμε φωτογραφίες και ψάχνουμε τιμές για πέντε ονειρεμένους εξωτικούς προορισμούς.\nΠού είναι; Στην Ινδονησία, στον Ειρηνικό Ωκεανό. Είναι ένα μεγάλο νησί, περίπου όσο η μισή Κρήτη, με τέσσερα εκατομμύρια κατοίκους και ονειρεμένες …\nΠόσο κάνει; Από 515€ κατ’ άτομο ξεκινά το πιο οικονομικό πακέτο που βρήκαμε, με το Imagination Travel, για 7 διανυκτερεύσεις σε ξενοδοχείο 3 αστέρων, πρωινό, τοπικές μεταφορές και αεροπορικά πήγαινε-έλα. Μαζί με τους φόρους των αεροδρομίων, η τιμή ανεβαίνει στα 860€.\nΠού είναι; Στον Ινδικό Ωκεανό, σχεδόν δίπλα στη Μαδαγασκάρη –κάτω δεξιά όπως κοιτάτε τον χάρτη της Αφρικής. Είναι ανεξάρτητο κράτος, έχει πληθυσμό ένα εκατομμύριο κατοίκους και έκταση λίγο μικρότερη από τον νομό Χανίων.\nΠόσο κάνει; Από τα 857€ το άτομο ξεκινούν τα πακέτα του Filippis Tours, για 5 διανυκτερεύσεις σε ξενοδοχείο 3 αστέρων, ημιδιατροφή, μεταφορές και αεροπορικά πήγαινε-έλα. Οι φόροι αεροδρομίων ανεβάζουν την τιμή στα 1.237€.\nΠού είναι; Στην ίδια «γειτονιά» του Ινδικού Ωκεανού, λίγο βορειότερα της Μαδαγασκάρης. Επίσης ανεξάρτητο κράτος, αποτελείται από 115 νησιά με συνολική έκταση ελάχιστα μεγαλύτερη από τον Βόλο (455 τετραγωνικά χιλιόμετρα) και πληθυσμό 94.205 κατοίκους.\nΠόσο κάνει; Από 1.010€ το άτομο ξεκινά το πακέτο του Smile Acadimos που περιλαμβάνει 5 διανυκτερεύσεις με πρωινό, μεταφορές και αεροπορικά μετ’ επιστροφής. Μαζί με τους φόρους των αεροδρομίων, θα υπολογίσετε περί τα 1.300€.\nΠού είναι; Στον Ινδικό Ωκεανό, αλλά σε άλλη γειτονιά –νότια της Ινδίας– και άρα άλλη ήπειρο, την Ασία. Ανεξάρτητο κράτος κι αυτή, ένα από τα μικρότερα του κόσμου, αποτελείται από μικρά, τοσοδούλικα νησάκια που λέγονται ατόλες, και όλα μαζί σε έκταση δεν ξεπερνούν τα Χανιά (την πόλη, όχι τον νομό).\nΠόσο κάνει; Από 1.064€ το άτομο ξεκινούν τα πακέτα του Signature Travel, για 5 διανυκτερεύσεις σε ξενοδοχείο 4 αστέρων με ημιδιατροφή, μεταφορές και αεροπορικά πήγαινε-έλα. Οι φόροι αεροδρομίων ανέρχονται στα 375€, οπότε συνολικά θα υπολογίσετε 1.439€.\nΠού είναι; Στην Καραϊβική (κάποια από τα νησιά και στον Ατλαντικό). Είναι ανεξάρτητο κράτος, που αποτελείται από περίπου 700 νησιά, με συνολική έκταση λίγο μικρότερη από τη Στερεά Ελλάδα, και 397 χιλιάδες κατοίκους.\nΠόσο κάνει; Από 1.815€ το άτομο ξεκινά το πακέτο του Cosmorama για 5 διανυκτερεύσεις σε 5άστερο ξενοδοχείο, πλήρη διατροφή, μεταφορές και αεροπορικά εισιτήρια πήγαινε-έλα. Μαζί με φόρους αεροδρομίων (στα 390€) η τιμή βγαίνει 2.205€.\nΣτο νοσοκομείο για την καρδιά του ο Άκης Τσοχατζόπουλος\nΞεκάθαρος o Κουστουρίτσα για τον Πούτιν\nΙαματικός χυμός λιναρόσπορου για την καταπολέμηση της κυτταρίτιδας!\nΗ κυτταρίτιδα είναι πρόβλημα που σχετίζεται με την ομορφιά του σώματός μας, καθώς σχηματίζονται στην επιφάνεια του...


Αστρολογικές προβλέψεις Ιουλίου 2018 ανά δεκαήμερο των ζωδίων!Προβλέψεις για όλα τα ζώδια! | Αστρολόγος\nΑρχική / ΠΡΟΒΛΕΨΕΙΣ / Αστρολογία Προβλέψεις / Αστρολογικές προβλέψεις Ιουλίου 2018 ανά δεκαήμ...\nΑστρολογικές προβλέψεις Ιουλίου 2018 ανά δεκαήμερο των ζωδίων!Προβλέψεις για όλα τα ζώδια!\nΟι προβλέψεις του Ιουλίου 2018 για όλα τα ζώδια ανά δεκαήμερο!\nΈφθασε ο Ιούλιος, ο μήνας των καλοκαιρινών εκλείψεων (3 τον αριθμό!) και σίγουρα στο τέλος του τίποτε δεν θα είναι ίδιο στη ζωή μας..Οι πλανητικές όψεις του μήνα θα δημιουργήσουν τις κατάλληλες συνθήκες για να προχωρήσουμε σε σημαντικές αλλαγές που θα ανοίξουν ένα νέο κεφάλαιο στη ζωή μας έστω και αν αυτό σημαίνει οριστική ρήξη με το παρελθόν η οποία θα είναι αποτέλεσμα αιφνιδιαστικών γεγονότων ή αποκαλύψεων..\nΟι σημαντικότερες όψεις του μήνα:\nΑρχικά, ο Άρης βρίσκεται ανάδρομος στον Υδροχόο από τις 27.06 κάνοντας αισθητή την παρουσία του, καθώς δεν θα είναι εύκολο να προωθήσουμε στόχους και φιλοδοξίες, λόγω καθυστερήσεων και εμποδίων που πιθανό να προκύψουν. Ο Δίας στον Σκορπιό επιστρέφει σε ορθόδρομη πορεία στις 10.07, κάτι που μας βοηθά να αφήσουμε πίσω τις ανασφάλειες και τα απωθημένα που μπορεί να μας ταλαιπώρησαν και να δούμε με αισιοδοξία πια το μέλλον. Ιδιαίτερα ευνοϊκές θα είναι οι συνθήκες για οικονομικές συναλλαγές ή συμφωνίες.\nΗ μερική έκλειψη Ηλίου στον Καρκίνο στις 13.07 κάνει αισθητή την ενέργειά της σε επίπεδο οικογένειας και θεμάτων ακίνητης περιουσίας. Η αντίθεση των Φώτων με τον Πλούτωνα από τον Αιγόκερω μπορεί να σημάνει ότι αυτή η νέα αρχή σε οικογενειακό επίπεδο θα επιφέρει ριζική αλλαγή της εικόνας μας στην κοινωνία. Τάσεις ελέγχου και χειρισμού μπορεί να εκτοξεύσουν τον εκνευρισμό και οι συγκρούσεις να είναι σφοδρές.\nΜε τον Ήλιο να περνάει στον Λέοντα στις 23.07 μπαίνουμε σε διάθεση διακοπών, απόλαυσης της ζωής και διασκέδασης. Τα συναισθήματα εκφράζονται με έντονο και θεατρικό τρόπο και θέλουμε να πρωταγωνιστήσουμε σε όποιο περιβάλλον βρεθούμε.\nΟ Ερμής στον Λέοντα γυρίζει ανάδρομος στις 26.07 κάνοντας πιο δύσκολη την επικοινωνία με τον σύντροφό μας. Πλάνα για διακοπές ή διασκέδαση μπορεί να μην ευοδώσουν, λόγω της κακής συνεννόησης. Έντονη είναι η σκέψη για το κατά πόσο μας ικανοποιεί η προσωπική μας ζωή, καλό όμως είναι να μην προβούμε σε αποφάσεις ή δράσεις, γιατί όταν ο Ερμής επιστρέψει σε ορθόδρομη πορεία θα το μετανιώσουμε.\nΗ ολική έκλειψη Σελήνης στον άξονα Λέοντα–Υδροχόου στις 27.07 δείχνει το δρόμο ολοκλήρωσης ενός κύκλου ζωής σε σχέση με τα σχέδιά μας, τις ομάδες που δρούμε, τις φιλικές μας σχέσεις.\nΤο ταυ τετράγωνο του Ουρανού στον Ταύρο με την αντίθεση Ήλιου στον Λέοντα και συνόδου Σελήνης– Άρη στον Υδροχόο πιθανά να φέρει ανατρεπτικά γεγονότα, εκνευρισμό, εριστική διάθεση και απαξιωτική συμπεριφορά δυναμιτίζοντας έτσι τις όποιες πιθανότητες για συνεννόηση, γι’ αυτό καλό είναι να κρατήσουμε χαμηλούς τόνους αν θέλουμε πραγματικά να διατηρήσουμε σχέσεις και στόχους.


Σκόπελος Νέμεσις Στούντιος, skopelos σκόπελος διαμερίσματα στούντιος, SKOPELOS.COM\nΤο Νέμεσις βρίσκεται σε απόσταση 15 χλμ. από το καταφύγιο άγριας ζωής στο Παλούκι και από την πόλη και το λιμάνι της Σκοπέλου.\n+30 24240 33932\nΣκόπελος Νέμεσις Στούντιος, σκόπελος διαμερίσματα στούντιος, σκόπελος διαμερίσματα στούντιος νέμεσις, σκόπελος studios νέμεσις, σκόπελος νέμεσις\nΤο Νέμεσις Studios ( Στούντιος) βρίσκεται πολύ κοντά στο χωριό Νέο Κλήμα – Έλιος της Σκοπέλου. Το Νέμεσις Studios ( Στούντιος) απέχει 12 λεπτά με τα πόδια από την παραλία του Νέου Κλήματος. Μόλις 70 μέτρα από μια απομονωμένη παραλία, το Νέμεσις βρίσκεται 400 μέτρα από το χωριό Νέο Κλήμα – Έλιος.\nΣτο Νέμεσις Studios ( Στούντιος) θα βρείτε έναν ολάνθιστο κήπο καθώς και μία ηλιόλουστη βεράντα. Τα Νέμεσις Studios ( Στούντιος) στο Νέο Κλήμα της Σκοπέλου διαθέτουν μπαλκόνι με θέα που βλέπει στο Αιγαίο Πέλαγος και την καταγάλανη θάλασσα της Σκοπέλου.\nΣτο χωριό Νέο Κλήμα – Έλιος υπάρχουν παραδοσιακές ταβέρνες, εστιατόρια και καφετέριες. Επίσης θα βρείτε μίνι μάρκετ και καταστήματα με εποχιακά είδη για τις αγορές σας. Στο χωριό θα συναντήσετε γήπεδο μπάσκετ και ποδοσφαίρου, καθώς και παιδική χαρά για τους μικρούς επισκέπτες.\nΌλες οι κλιματιζόμενες μονάδες, στο Νέμεσις Studios ( Στούντιος), παρέχουν τηλεόραση και μία μικρή κουζίνα με ψυγείο. Στο μπάνιο θα βρείτε ντους, σεσουάρ μαλλιών και δωρεάν προϊόντα περιποίησης. Δωρεάν Wi-Fi υπάρχει σε όλους τους χώρους του Νέμεσις Studios ( Στούντιος) στο Νέο Κλήμα στην Σκόπελο.\nΑπό το Νέμεσις Studios ( Στούντιος) μπορείτε να πραγματοποιήσετε μία επίσκεψη στην εκκλησία της Αγίας Παρασκευής, που απέχει μόλις 50 μέτρα από το στούντιο. Η εκκλησία των Αγίων Ταξιαρχών, επίσης που απέχει 700 μέτρα από το στούντιο. Στο νησί της Σκοπέλου υπάρχουν πολλά μοναστήρια για να επισκεφθείτε.\nΤο Νέμεσις Studios ( Στούντιος) βρίσκεται σε απόσταση 15 χιλιομέτρων από το καταφύγιο άγριας ζωής στο βουνό Παλούκι. 15 χιλιόμετρα απέχει και από την γραφική Χώρα και το λιμάνι της Σκοπέλου. Η παραλία Χόβολο στο Νέο Κλήμα – Έλιος απέχει 1 χιλιόμετρο από το Νέμεσις Studios ( Στούντιος). Το λιμάνι και το χωριό της Γλώσσας βρίσκεται σε απόσταση 8 χλμ. από το Νέμεσις Studios ( Στούντιος). Άλλες κοντινές παραλίες που μπορείτε να επισκεφθείτε είναι η Καστάνη, η Μηλιά, οι Αντρίνες αλλά και ο Πάνορμος.


ΙΩΑΝΝΗΣ ΚΑΠΟΔΙΣΤΡΙΑΣ: Συγκλονιστικό και επίκαιρο κείμενο: "Ζητείται άνθρωπος"\nΥπάρχουν όμως και άνθρωποι που εκτός της ανθρώπινης μορφής και θωριάς, έχουν και ανθρώπινη φρόνηση και αρετή. Και μέσα και έξω είναι κατά πάντα λογικοί, φρόνιμοι, ενάρετοι, στ’ αλήθεια άνθρωποι. Ένα απ’ αυτούς ζητεί ο Διογένης, μέσα στην πολυάνθρωπη πόλη της Αθήνας και δεν τον βρίσκει. «Ζητώ άνθρωπο, ζητώ άνθρωπο» !\nΕίναι αύτοι που έχουν το όνομα μόνον του χριστιανού· χριστιανοί εξωτερικά και φαινομενικά έχουν «μόρφωσιν ευσεβείας» όπως λέγει ό Απόστολος Παύλος, μα εσωτερικά δεν έχουν τα έργα ενός χριστιανού.\nΜπαίνω μέσα στα σπίτια. Τον αναζητώ ανάμεσα στις γυναίκες. Κι εδώ τι βλέπω; Βλέπω γυναίκες παντρεμένες, χωρισμένες απ’ τους άνδρες τους, να χαίρωνται τη ζωή τους με μοιχείες. Βλέπω ανύπανδρες να ζουν με τις απολαυές της πορνείας. Βλέπω και τίμιες. Μ’ αυτές δεν σκέπτονται τίποτε άλλο παρά τα στολίδια και την ματαιότητα. Δεν βρίσκω έστω μια χριστιανή.\nΤέλος, έρχομαι στην Εκκλησία, μέσα στο θυσιαστήριο. Εδώ ελπίζω πως θα βρω τον χριστιανό που ζητώ. Ανάμεσα σε τόσους αρχιερείς και ιερείς, σε τόσους ιερωμένους και μοναχούς, οι οποίοι είναι το έθνος το άγιον, το βασίλειον ιεράτευμα, οι διάδοχοι των αποστόλων, οι έμψυχες εικόνες του Χριστού, θαρρώ πως θα βρω τον χριστιανό. Μάλιστα θα βρώ ένα άγιο, ένα ασκητή, ένα θαυματουργό, ένα διδάσκαλο, ένα Ιωάννη Χρυσόστομο ή ένα μεγάλο φωστήρα της Εκκλησίας. Ζητώ, εξετάζω, σκέπτομαι. Μα άλλοίμονον, τι βλέπω; Εδώ βλέπω ανθρώπους που στην έπαρση είναι Εωσφόροι, στη φιλαργυρία Ιουδαίοι, στα σαρκικά Επίκουροι, στην αμάθεια ζώα, στην πονηρία δαίμονες. Δεν βρίσκω ούτε άγιο, ούτε ασκητή, ούτε θαυματουργό, ούτε διδάσκαλο. Δεν βρίσκω τον χριστιανό που ζητώ. Μα, Πατέρες άγιοι, αγαπητοί αδελφοί! Αυτό το αγγελικό σχήμα το οποίο φορούμε, αυτά τα μακρυά ρούχα που μας σκεπάζουν τι είναι; Είναι ενδύματα φαρισαϊκά, υποκριτικά για να παραπλανούμε τους ανθρώπους; Αυτός ο θείος χαρακτήρας της ιερωσύνης που έχουμε, τι ειναι; Εμπόριο για να κερδίζουμε χρήματα;\nΜα αυτά τα Άχραντα Μυστήρια που επιτελούμε, τι είναι; Ή δεν τα ξέρουμε ή δεν τα πιστεύουμε. Ω, τι μεγάλη ντροπή για την πίστη μας! Ω, πόσο μεγάλη θα είναι η καταδίκη των χριστιανών! Δεν σας το έλεγα εγώ πως καταντήσαμε στον έσχατο βαθμό της κακίας; Πως φθάσαμε στα πόδια της εικόνας, της οποίας το ένα μέρος είναι σιδερένιο και το άλλο μέρος πήλινο;\nΔεν σας έλεγα εγώ πως ανάμεσα στους τόσους χριστιανούς αναζητώ και δεν βρίσκω τον αληθινό χριστιανό; «Πάντες εξέκλίναν, άμα ηχρειώθησαν, ουκ έστι ποιών χρηστότητα, ουκ έστιν έως ενός». Όλοι, ιερωμένοι και λαϊκοί, άρχοντες και πτωχοί, άνδρες και γυναίκες, παιδιά, νέοι και γέροντες, εξεκλιναν από την πίστη, αχρειώθηκαν στη ζωή. «Ουκ έστιν έως ενός», που να ζει όπως ακριβώς πιστεύει.\nΟσον άφορα σ’ εμένα ο πόνος της καρδιάς μου, δεν μ’ αφήνει να πω περισσότερα με την γλώσσα μου.\nΣιωπώ λοιπόν και τελειώνω με τούτο μόνο: Χριστιανέ, όπως η πίστη σου είναι αληθινή και αγία, έτσι πρέπει να είναι και η ζωή σου. Αν η ζωή σου δεν είναι καλή και αγία, μη ελπίζεις ότι θα σωθείς. Πρέπει να ζεις όπως πιστεύεις και τότε ευχαρίστησε τον Θεό για τρία πράγματα:\nΠρώτον, για το ότι είσαι χριστιανός και όχι άπιστος. Δεύτερον, για τα ότι είσαι χριστιανός Ορθόδοξος και όχι αιρετικός. Και τρίτον, γιατί είσαι χριστιανός Όρθόδοξος, τόσον κατά την πίστη, όσον και κατά την ζωή και όχι μόνον κατά την πίστη. Τότε και μόνον τότε να ελπίζεις ότι θα σωθείς και ότι θα απόλαυσεις την Βασιλεία των ουρανών.


ΤΡΙΠΛΗ ΕΠΙΤΥΧΙΑ ΤΟΥ Σ.Δ.Υ.Μ ΘΗΒΑΣ ΣΤΟΝ «ΔΡΟΜΟ ΤΩΝ ΑΘΑΝΑΤΩΝ» | ΘΗΒΑ REAL NEWS\nΤΡΙΠΛΗ ΕΠΙΤΥΧΙΑ ΤΟΥ Σ.Δ.Υ.Μ ΘΗΒΑΣ ΣΤΟΝ «ΔΡΟΜΟ ΤΩΝ ΑΘΑΝΑΤΩΝ»\nΤο διήμερο 28-29 Οκτωβρίου 2016 διεξήχθη ο 2ος Δρόμος των Αθανάτων, ένας αγώνας υπεραπόστασης 140 χλμ, χρονικού ορίου 24 ωρών μέσα στον ορεινό όγκο του Ταΰγετου. Ο αγώνας συνδέει τους τέσσερις αθάνατους ήρωες (Κολοκοτρώνη,Λεωνίδα,Κων/νο Παλαιολόγο, Παπαφλέσσα) από τα αγάλματα των οποίων διέρχεται, μέσα από τις πόλεις της Τρίπολης, της Σπάρτης ,του Μυστρά και της Καλαμάτας.\nΣτον 2ο Δρόμο των Αθανάτων συμμετείχαν 80 συνολικά δρομείς και καταγράφηκαν 67 τερματισμοί. Ο Σ.Δ.Υ.Μ Θήβας έδωσε το δυναμικό του παρόν και σ’ αυτή την υπερμαραθώνια διαδρομή με τη συμμετοχή 4 έμπειρων δρομέων του. Συγκεκριμένα οι δρομείς Μαστροχρήστος Θανάσης, Καραμπετιάν Μάριος και Παρασκευάς Κων/νος τερμάτισαν επιτυχώς στην Καλαμάτα με χρόνους 17:25:35 ,19::24:44 και 22:46:32 αντίστοιχα .\nΙδιαίτερα σημαντική ήταν και η συμμετοχή του δρομέα Νάκου Στέλιου που διήνυσε 80 χλμ της αγωνιστικής διαδρομής.\nΟ Σ.Δ.Υ.Μ Θήβας συγχαίρει όλους τους αθλητές για την υπερπροσπάθεια που κατέβαλαν.


Οι χημικοί δεσμοί και οι δομές Lewis - ppt κατέβασμα\nΔημοσίευσεAmphitryon Loris Τροποποιήθηκε πριν 7 χρόνια\nΠαρουσίαση με θέμα: "Οι χημικοί δεσμοί και οι δομές Lewis"— Μεταγράφημα παρουσίασης:\n1 Οι χημικοί δεσμοί και οι δομές Lewis\nGilbert Newton Lewis American physical chemist Επιμέλεια: Διογένης Κοσμόπουλος 2ο ΓΕΛ Αργυρούπολης.\n2 Γιατί γίνονται χημικοί δεσμοί;\nΟ σχηματισμός χημικού δεσμού οδηγεί το σύστημα σε σταθερότερη κατάσταση, με ταυτόχρονη μείωση της ενέργειας του συστήματος. Σε ορισμένες περιπτώσεις, είναι δυνατόν να αυξάνεται η ενέργεια του συστήματος, όταν το σύστημα οδηγείται σε μεγαλύτερη αταξία (εντροπία). In an electron dot diagram, each dot represents a valence electron.\n3 Τα αποτελέσματα των χημικών δεσμών.\nΤα άτομα συμμετέχουν στις χημικές μεταβολές με αποτέλεσμα να σχηματίζονται: μόρια στοιχείων (Η2 ,O2) μόρια χημικών ενώσεων (H2O, Η2SO4) μονατομικά ιόντα (Cl-, S-2, K+) πολυατομικά ιόντα (NO3-, NH4+) In an electron dot diagram, each dot represents a valence electron.\n4 Τα ηλεκτρόνια σθένους. Στο σχηματισμό χημικού δεσμού συμμετέχουν τα ηλεκτρόνια της εξωτερικής στιβάδας που ονομάζονται ηλεκτρόνια σθένους. Το πλήθος των ηλεκτρονίων σθένους καθορίζεται από την ηλεκτρονική δομή του ατόμου και ταυτίζεται με την Α ομάδα του περιοδικού πίνακα. π.χ.\tΤο μαγνήσιο (Mg) με ατομικό αριθμό Ζ=12 έχει δομή ανά στιβάδα: Κ2L8M2 άρα έχει 2 ηλεκτρόνια σθένους και ανήκει στην ΙIΑ ομάδα του περιοδικού πίνακα. Το θείο(S) με ατομικό αριθμό Ζ=16 έχει δομή ανά στιβάδα: Κ2L8M6 άρα έχει 6 ηλεκτρόνια σθένους και ανήκει στην VIΑ ομάδα του περιοδικού πίνακα.\n5 που αντιπροσωπεύουν τα ηλεκτρόνια.\nΑτομικές δομές Lewis Οι δομές Lewis είναι μοντέλα που μας δίνουν την κατανομή των ηλεκτρονίων μόνο της εξωτερικής στιβάδας των ατόμων . Στα μοντέλα, το κάθε άτομο στοιχείου αντιπροσωπεύεται από το σύμβολο του και περιβάλλεται από τα σημεία (κουκίδες) που αντιπροσωπεύουν τα ηλεκτρόνια. Όταν τα ηλεκτρόνια σθένους ενός ελεύθερου ατόμου είναι μέχρι τέσσερα τότε είναι μονήρη (μοναχικά) ηλεκτρόνια, ενώ τα περισσότερα από τέσσερα ηλεκτρόνια σχηματίζουν ζεύγη ηλεκτρονίων. In an electron dot diagram, each dot represents a valence electron.\n6 Μοντέλα ατομικών δομών Lewis\nομάδες 1A A A A A A A A H Ne Ar Kr He Li Be B C N O F Cl Br Na Mg Al Si P S In an electron dot diagram, each dot represents a valence electron. K Ca Ga Ge As Se s1 s2 s2p1 s2p2 s2p3 s2p4 s2p5 s2p6 ηλεκτρόνιο σθένους\n7 Τα μοντέλα Lewis εναρμονίζονται με σύγχρονη ηλεκτρονική δομή;\nΣτο άτομο του άνθρακα με δομή 1s2, 2s2, 2p2, τα 4 ηλεκτρόνια σθένους έχουν την παρακάτω διαμόρφωση, απ’ όπου φαίνεται ότι έχουν 2 μονήρη ηλεκτρόνια : 2py1 2pz0 2px1 2s2 In an electron dot diagram, each dot represents a valence electron. Όμως στη δομή Lewis έχουμε 4 μονήρη ηλεκτρόνια σθένους. C Η παραφωνία αυτή (και όχι μόνο) αντιμετωπίστηκε με την θεωρία των υβριδικών τροχιακών.\n8 Κανόνας οκτάδας στο σχηματισμό των δεσμών.\nΚανόνας οκτάδας στο σχηματισμό των δεσμών. Τα άτομα κατά τον σχηματισμό δεσμών, μεταφέρουν ή συνεισφέρουν τα ηλεκτρόνια σθένους έτσι ώστε να τείνουν να αποκτήσουν ηλεκτρονική δομή όμοια με εκείνη των ευγενών αερίων, δηλαδή 8 ηλεκτρόνια στην εξωτερική στιβάδα πλην της στιβάδας Κ που συμπληρώνεται με 2 ηλεκτρόνια.\n9 Τύποι δεσμών ομοιοπολικός ημιπολικός ιοντικός μονομερής εισφορά e\nΤύποι δεσμών ιοντικός ομοιοπολικός ημιπολικός αμοιβαία συνεισφορά e μονομερής εισφορά e μεταφορά e κοινά ζεύγη e μη πολικό μόριο πολικό μόριο Ανεξάρτητα ιόντα\n10 Μέθοδος εύρεσης δομών Lewis.\nστα περισσότερα μόρια ή πολυατομικά ιόντα. Η μέθοδος μειονεκτεί στο ότι δεν διακρίνουμε άμεσα την τυχόν ύπαρξη των ημιπολικών δεσμών. Τα βήματα αυτά (με ταυτόχρονη παρουσίαση ως παραδείγματος το CO2) είναι τα εξής:\n11 Μέθοδος εύρεσης δομών Lewis – βήμα 1ο,2o\nΑπό την ηλεκτρονική δομή ή την Α ομάδα του περιοδικού πίνακα καθορίζουμε τα ηλεκτρόνια σθένους στο κάθε άτομο . To άτομο 6C έχει δομή 1s22s22p2 ,άρα έχει 4 ηλεκτρόνια σθένους. To άτομο 8O έχει 1s22s22p4 , άρα έχει 6 ηλεκτρόνια σθένους. Υπολογίζουμε το συνολικό αριθμό ηλεκτρονίων σθένους. Αν έχουμε ανιόν ή κατιόν προσθέτουμε ή αφαιρούμε αντίστοιχα αριθμό e ίσο με το φορτίο του ιόντος. 1C  4e 2Ο 12e σύνολο 16e\n12 Μέθοδος εύρεσης δομών Lewis – βήμα 3ο\nΒρίσκουμε το κεντρικό άτομο που είναι συνήθως το άτομο με την μικρότερη ηλεκτραρνητικότητα (πλην του Η). Ενώνουμε με απλούς δεσμούς το κεντρικό άτομο με τα άλλα άτομα σχηματίζοντας τον σκελετό του μορίου. Αν υπάρχουν άτομα Η η αλογόνων τοποθετούνται ως εξωτερικά περιφερειακά άτομα στον σκελετό του μορίου ή του πολυατομικού ιόντος.\n13 Μέθοδος εύρεσης δομών Lewis – βήμα 4ο\nΣυνολικά είχαμε 16e, έχουμε 22 = 4 δεσμικά e. Έτσι έχουμε ακόμα 16e - 4e = 12e Αν περισσέψουν e συμπληρώνουμε την οκτάδα του κεντρικού ατόμου.\n14 Μέθοδος εύρεσης δομών Lewis. – βήμα 5ο\nΕλέγχουμε αν το κεντρικό άτομο απόκτησε δομή «8e» σθένους. Αν όχι, χρησιμοποιούμε κατάλληλο πλήθος μη δεσμικών ζευγών ηλεκτρονίων για να σχηματίσουμε πολλαπλούς δεσμούς ώστε το κεντρικό άτομο να αποκτήσει δομή «8e»\n15 Διάγραμμα μεθόδου εύρεσης δομών Lewis.\n2. Σχεδιάζουμε με απλούς δεσμούς τον σκελετό του μορίου. 3. Συμπληρώνουμε με τα μη δεσμικά ηλεκτρόνια τις στιβάδες σθένους ξεκινώντας από τα περιφερειακά άτομα. 6. προσπαθούμε ξανά. 4. Ελέγχουμε αν αποκτήθηκαν οι δομές των ευγενών αερίων (προσθέτουμε πολλαπλούς δεσμούς αν είναι απαραίτητο) αν δεν είναι 5. Ελέγχουμε αν είναι αποδεκτή η τελική μορφή.\n16 Παράδειγμα εύρεσης δομής Lewis στο όξινο φωσφορικό (HΡO4-2) ιόν.(1/4)\nΡ: Κ2L8M5 Ο: Κ2L6 Υπολογίζουμε τον συνολικό αριθμό e σθένους. 1e+5e+46e+2e = 32e ηλεκτρικό φορτίο ιόντος Η: Κ1\n17 Παράδειγμα εύρεσης δομής Lewis στο όξινο φωσφορικό (HΡO4-2) ιόν. (2/4)\nΣχεδιάζουμε με απλούς δεσμούς τον σκελετό του ιόντος.\n18 Παράδειγμα εύρεσης δομής Lewis στο όξινο φωσφορικό (HΡO4-2) ιόν. (3/4)\nΣυμπληρώνουμε με τα μη δεσμικά ηλεκτρόνια τις στιβάδες σθένους ξεκινώντας από τα περιφερειακά άτομα. μη δεσμικά e = 32e-52e = 22e δεσμικά e  -2\n19 Παράδειγμα εύρεσης δομής Lewis στο όξινο φωσφορικό (HΡO4-2) ιόν. (4/4)\nΕλέγχουμε αν αποκτήθηκαν οι δομές των ευγενών αερίων. Προσθέτουμε πολλαπλούς δεσμούς αν είναι απαραίτητο. Ελέγχουμε αν είναι αποδεκτή η τελική μορφή.  -2\n20 Παράδειγμα εύρεσης δομής Lewis στο νιτρικό (ΝO3-1) ιόν. (1/4)\nΝ: Κ2L8M5 Ο: Κ2L6 Υπολογίζουμε τον συνολικό αριθμό e σθένους. 5e+36e+1e = 24e ηλεκτρικό φορτίο ιόντος\n21 Παράδειγμα εύρεσης δομής Lewis στο νιτρικό (ΝO3-1) ιόν. (2/4)\n22 Παράδειγμα εύρεσης δομής Lewis στο νιτρικό (ΝO3-1) ιόν. (3/4)\nΣυμπληρώνουμε με τα μη δεσμικά ηλεκτρόνια τις στιβάδες σθένους ξεκινώντας από τα περιφερειακά άτομα. μη δεσμικά e = 24e - 32e = 18e δεσμικά e  -1\n23 Παράδειγμα εύρεσης δομής Lewis στο νιτρικό (ΝO3-1) ιόν. (4/4)\nΕλέγχουμε αν αποκτήθηκαν οι δομές των ευγενών αερίων. Προσθέτουμε πολλαπλούς δεσμούς αν είναι απαραίτητο. Ελέγχουμε αν είναι αποδεκτή η τελική μορφή.   -1 -1        \n24 Όταν ο κανόνας «οκτάδας» αποτυγχάνει.\nΠολύ λίγα ηλεκτρόνια. Πάρα πολλά ηλεκτρόνια.\nΚατέβασμα ppt "Οι χημικοί δεσμοί και οι δομές Lewis"


Ergatiki - Συνέντευξη με τον Τάσο Β. Αναστασιάδη, συντονιστή της ΕΠΑΣΣ: Όχι αναμονή για τις κάλπες – Κλιμάκωση απεργιών και συντονισμός για Πανεργατική, τώρα!\nΣυνέντευξη με τον Τάσο Β. Αναστασιάδη, συντονιστή της ΕΠΑΣΣ: Όχι αναμονή για τις κάλπες – Κλιμάκωση απεργιών και συντονισμός για Πανεργατική, τώρα!\nΠόσο ισχύει, κατά τη γνώμη σου, η εικόνα ενός εργατικού κινήματος σε κατάσταση αναμονής;\nΔεν ισχύει στο ελάχιστο. Αυτή τη στιγμή έχουμε ξεκινημένες μάχες και αντιπαραθέσεις σε μια σειρά χώρους. Καταρχάς στα ΜΜΕ. Σε πολλά μαγαζιά έχουμε πολύμηνες κινητοποιήσεις, για παράδειγμα έχουμε απεργία πάνω από 40 μέρες κύρια τεχνικών και υπαλλήλων στο SENTRA FM του Μπόμπολα ή στο ΑΡΗΣ FM στη Θεσσαλονίκη. Συνολικά ο κλάδος προχωρά σε 24ωρη απεργία τη Δευτέρα 28 Μάη και είναι ανοιχτό το ενδεχόμενο να μετατραπεί άμεσα σε διαρκείας.\nΤην ίδια στιγμή, οι εργαζόμενοι στα Καρφούρ ξεκινούν κινητοποιήσεις ενάντια στην εκ περιτροπής εργασία που θέλει να εφαρμόσει η εργοδοσία. Το συνδικάτο επισιτισμού-τουρισμού βρίσκεται κι αυτό σε απεργίες για την υπογραφή συλλογικής σύμβασης εργασίας. Στο Ελπίς οι εργαζόμενοι έχουν ξεκινήσει κινητοποιήσεις ενάντια στην προσπάθεια συγχώνευσης του νοσοκομείου με τον Αγιο Σάββα.\nΟι εργαζόμενοι στο Σκαραμαγκά βρίσκονται εδώ και πέντε εβδομάδες σε κινητοποιήσεις ενάντια στην εκ περιτροπής εργασία, αρχικά με απεργία διαρκείας και τώρα με απεργία κάθε Δευτέρα, την ημέρα που η εργοδοσία τούς καλεί για δουλειά. Οι εργαζόμενοι στο ΜΕΤΡΟ με τη σειρά τους αποφάσισαν πρόσφατα να ξεκινήσουν 24ωρες επαναλαμβανόμενες τις επόμενες βδομάδες, πριν τις εκλογές του Ιούνη. Και βέβαια συνεχίζουν οι εργαζόμενοι στην Ελευθεροτυπία και το Αλτερ, αλλά και οι απεργοί στην Ελληνική Χαλυβουργία που κατάφεραν ξανά να αποκρούσουν την προσπάθεια του Μάνεση να σπάσει την απεργία.\nΑυτή η εικόνα, του εργατικού κινήματος που συνεχίζει τους αγώνες, μέσα μάλιστα σε προεκλογική περίοδο, εξηγεί νομίζω το αποτέλεσμα της 6ης Μάη. Ταυτόχρονα, το μήνυμα των εκλογών πυροδοτεί τη συνέχεια. Η συντριπτική καταδίκη των κομμάτων του μνημονίου, ΠΑΣΟΚ-ΝΔ-ΛΑΟΣ, και η πρωτοφανής ενίσχυση της αριστεράς, στέλνει το μήνυμα ότι τέρμα πια με τα μνημόνια, θέλουμε να τα γκρεμίσουμε, θέλουμε να τα ξηλώσουμε και θα τα ξηλώσουμε.\nΠοια πιστεύεις ότι πρέπει να είναι τα άμεσα βήματα του κινήματος;\nΗ εργοδοσία χτυπά. Αυτό είναι ξεκάθαρο. Αξιοποιεί αυτή την περίοδο, παρά το γεγονός ότι είναι προεκλογική, για να συνεχίσει και να κλιμακώσει τις επιθέσεις της σε όλα τα μέτωπα, στη διάλυση των εργασιακών σχέσεων, στις απολύσεις, στην εκ περιτροπής εργασία, στις συλλογικές συμβάσεις. Το ομολόγησε κι ο Πικραμμένος όταν είπε ότι σαν υπηρεσιακή κυβέρνηση δεν μπορεί να κάνει παρεμβάσεις στο μνημόνιο κι άρα όλα τα μέτρα ισχύουν κατά γράμμα.\nΑυτή είναι η βάση πάνω στην οποία ξεσπάνε οι απεργιακές κινητοποιήσεις. Δεν είναι απεργίες του Τσίπρα όπως λένε για παράδειγμα οι εργοδοτικοί στα ΜΜΕ ή του ΚΚΕ όπως λένε σε άλλους χώρους. Είναι απεργίες γιατί οι επιθέσεις συνεχίζονται και ταυτόχρονα οι εργαζόμενοι νιώθουν αυτοπεποίθηση ότι μπορούν να τις παλέψουν.\nΑυτή τη στιγμή, είναι απαραίτητο τα συνδικάτα να βγουν και να πουν ότι η απάντηση των εργαζόμενων είναι κλείνουμε τα πάντα, προχωράμε για πανεργατική απεργία και έχοντας την εμπειρία του προηγούμενου διαστήματος, μιλάμε για πανεργατική και μιας και δύο και όσων ημερών χρειαστεί για να τους κόψει τη φόρα. Αυτή πρέπει να είναι η συνέχεια.\nΔεν πρέπει να χάνουμε από το μυαλό μας τη δυνατότητα των αγώνων να κερδίσουν. Ας πάρουμε για παράδειγμα τις μάχες στην ΕΡΤ. Σύμφωνα με τα σχέδια των δύο προηγούμενων κυβερνήσεων, η ΕΤ1 σήμερα δε θα εξέπεμπε, η Ραδιοτηλεόραση δε θα κυκλοφορούσε, το Ράδιο Θεσσαλονίκη και δεκάδες περιφερειακοί σταθμοί της ΕΡΤ θα είχαν κλείσει. Δεν συνέβη τίποτα από αυτά γιατί κέρδισαν την κόντρα οι εργαζόμενοι. Σε μια σειρά χώρους είχαμε τέτοιες νίκες κι έτσι χρειάζεται να συνεχίσουμε.\nΓι' αυτό, σε αυτές τις τόσο πολωμένες συνθήκες, είναι απαράδεκτη η στάση των ηγεσιών ΓΣΕΕ και ΑΔΕΔΥ που τηρούν σιγή ιχθύος με τον Παναγόπουλο να βγαίνει και να λέει ότι το εργατικό κίνημα παίζει ρόλο στις εξελίξεις ενώ την ίδια στιγμή έχει κάνει την επιλογή να αφήνει αυτές τις επιθέσεις αναπάντητες. Δεν είναι μόνο η ΓΣΕΕ και η ΑΔΕΔΥ, πολλές Ομοσπονδίες κινούνται με τη λογική ότι δεν μπορούμε να κερδίσουμε. Για παράδειγμα η Ομοσπονδία της ΕΥΔΑΠ υπέγραψε νέα ΣΣΕ με μειώσεις στους μισθούς.\nΗ πρωτοβουλία των κινήσεων πρέπει να περάσει στη βάση όπως ακριβώς γινόταν το προηγούμενο διάστημα. Το κίνημα των απεργιών και των καταλήψεων, των απεργιακών επιτροπών και των επιτροπών αγώνα του περασμένου Οκτώβρη είναι πολύτιμη εμπειρία από αυτή την άποψη, καθώς και οι μάχες κερδίζονταν και οι ηγεσίες αναγκάζονταν να κινηθούν. Αυτή την προοπτική χρειάζεται να στηρίξουμε και τώρα, στην πράξη. Κι αυτό ισχύει για όλες τις συνδικαλιστικές παρατάξεις και δυνάμεις, από το ΠΑΜΕ και την Αυτόνομη Παρέμβαση μέχρι τις Παρεμβάσεις κλπ.\nΤι έχει να περιμένει το εργατικό κίνημα από πρωτοβουλίες τύπου Ρουπακιώτη;\nΌλα τα αστικά επιτελεία, η υπηρεσιακή κυβέρνηση, ο ΣΕΒ, έχουν πανικοβληθεί. Και από το αποτέλεσμα των εκλογών που δείχνει ότι η ψήφος στην αριστερά δεν ήταν στιγμιαία αλλά έχει βάθος, με τον κόσμο να στρέφεται στην αριστερά. Και από τη δυναμική του κινήματος που συνεχίζει να αναπτύσσεται με τη συνέχιση των κινητοποιήσεων. Σε άλλες στιγμές, όταν είχαμε εκλογές, οι απεργίες αναστέλλονταν, αντίθετα σήμερα ο φόβος των από πάνω είναι το κίνημα που δεν σταματά.\nΓι' αυτό ακόμα και ο ΣΕΒ παριστάνει ότι παίρνει πρωτοβουλίες για συμφωνία για να μην γίνουν μειώσεις μισθών, υποστηρίζει ότι δεν ήταν υπέρ των μνημονίων και ότι άλλοι τα πρότειναν και τα ψήφισαν. Προσπαθούν να πετάξουν τις ευθύνες από πάνω τους, γιατί φοβούνται το εργατικό κίνημα και τη μαχητικότητά του που δεν έχει καμφθεί.\nΕπειδή στόχος τους είναι να βάλουν το κίνημα στην αναμονή, η απάντησή μας χρειάζεται να είναι η ανάποδη, δεν περιμένουμε καμία συνάντηση και κανέναν υπουργό. Κλιμακώνουμε τώρα τις απεργίες μας. Πηγαίνοντας προς τις εκλογές στις 17 Ιούνη δίνουμε μάχη για να κερδίσουμε την απεργία διαρκείας στα ΜΜΕ, ξεκινάμε την απεργία διαρκείας στο ΜΕΤΡΟ, πιέζουμε για πανεργατική απεργία. Αυτά τα βήματα χρειάζεται να περάσουν σε όλη την εργατική τάξη και τη νεολαία.\nΟι κλαδικές συμβάσεις απειλούνται. Οι εργοδότες προχωράνε στην κατάργησή τους. Όσοι μιλούν για αναμονή μήπως παγώσει το ζήτημα της μετενέργειας, πρέπει να θυμούνται ότι η έκβαση της ιστορίας δεν παίζεται σε μια υπουργική απόφαση, παίζεται στους χώρους δουλειάς. Στα ΜΜΕ για παράδειγμα, δόθηκε σκληρή μάχη την προηγούμενη διετία, μαγαζί το μαγαζί, ενάντια στην προσπάθεια των εργοδοτών να εφαρμόσουν ατομικές συμβάσεις με μείωση μισθών. Δεν περίμεναν τη μετενέργεια για να προχωρήσουν στην επίθεση. Ούτε εμείς δεν πρέπει να περιμένουμε. Το πόσο δυνατό είναι το κίνημα για να δώσει τις μάχες είναι το σημαντικό και δυνατό κίνημα σημαίνει ότι είναι στους δρόμους, κάνει απεργίες, κλιμακώνει τους αγώνες.\nΦάνηκαν άλλωστε τα όρια της αναμονής. Με το που βγήκε ο Ρουπακιώτης να πει να παγώσουμε το μνημόνιο σε σχέση με τη μετενέργεια, βγήκε ο Πικραμμένος και επανέφερε την τάξη στα επιτελεία της κυβέρνησης. Άρα δεν μπορούμε να περιμένουμε, πρέπει να κλιμακώσουμε. Είναι απαραίτητο να πιέσουμε για πανεργατική γιατί αυτή μπορεί να δώσει το μήνυμα της κλιμάκωσης και ταυτόχρονα να στηρίξουμε όλους τους αγώνες.\nΟι μάχες που δίνουμε σήμερα έχουν κι ένα επιπλέον νόημα, το πώς θα συνεχίσουμε μετά τις εκλογές, όποια κι αν είναι η κυβέρνηση. Δεν σηκώνει αυταπάτες ότι η εργοδοτική επίθεση θα σταματήσει αν μπούνε στελέχη του ΣΥΡΙΖΑ στα υπουργεία. Οι σημερινοί αγώνες είναι η γέφυρα με τους αγώνες που θα χρειαστεί να δώσουμε το επόμενο διάστημα και θα είναι μεγάλοι.\nΠοια η δράση της Επιτροπής Αλληλεγγύης Συνδικαλιστών και Συνδικάτων αυτό το διάστημα;\nΚαταρχήν στηρίζουμε και οργανώνουμε τους αγώνες που ξεσπάνε. Η κόντρα στα ΜΜΕ είναι μια μεγάλη μάχη. Όχι μόνο η απεργία της 28ης Μάη αλλά και το να βγει η απεργία διαρκείας. Την προσπάθεια να συντονιστεί το απεργιακό κομμάτι, να συγκροτήσει απεργιακή επιτροπή, να οργώσει τα μαγαζιά τις επόμενες μέρες, να μεταφέρει το μήνυμα της κλιμάκωσης, την έχουμε ξεκινήσει μαζί με ένα ευρύτερο αριστερό δυναμικό που υπάρχει στον κλάδο και συγκρούεται.\nΑντίστοιχα στο Ελπίς δίνουμε όλες μας τις δυνάμεις για να στηρίξουμε τις πρωτοβουλίες που παίρνουν οι εργαζόμενοι ενάντια στη συγχώνευση με τον Άγιο Σάββα. Υπάρχει η εμπειρία από την καμπάνια στο Γενικό Πατησίων ενάντια στο κλείσιμό του, που ήταν επιτυχημένη και παρά το γεγονός ότι δυο και τρεις φορές ανακοίνωσε ο Λοβέρδος το κλείσιμο, το νοσοκομείο παραμένει ανοιχτό. Ταυτόχρονα ανοίγουμε σε όλους τους εργασιακούς χώρους το ζήτημα της γενικής απεργίας τώρα, απευθύνοντας κάλεσμα και στο Συντονισμό Πρωτοβάθμιων Σωματείων και στο ΠΑΜΕ να προχωρήσουμε μαζί, στηρίζοντας όλες τις κινητοποιήσεις που έχουν ξεκινήσει αλλά και πιέζοντας για πανεργατική πριν τις εκλογές του Ιούνη.\nΟ Τάσος Αναστασιάδης μίλησε στη Λένα Βερδέ\nΓενικό Συμβούλιο συγκαλεί η ΑΔΕΔΥ την Πέμπτη 7 Ιούνη στις 10πμ στο ΝΟΒΟΤΕΛ. Είναι απαραίτητο να συζητηθεί εκεί η πρόταση για νέα πανεργατική απεργία της ΑΔΕΔΥ μαζί με τη ΓΣΕΕ.